ЎзР ОМ 12.05.2001 й. 222-II-сон Қарори билан тасдиқланган Рўйхатнинг олдинги таҳрири | Умумий қоидалар. Лицензияловчи органлар | Лицензиялаш. Рухсат бериш тартиб-таомиллари | Хўжалик ва тадбиркорлик фаолиятининг умумий масалалари | ЎзР КонунчилигиМаълумотлар тизими «ЎзР ОМ 12.05.2001 й. 222-II-сон Қарори билан тасдиқланган Рўйхатнинг олдинги таҳрири» | NRM.uz\nЎзР Конунчилиги/ Хўжалик ва тадбиркорлик фаолиятининг умумий масалалари/ Лицензиялаш. Рухсат бериш тартиб-таомиллари/ Умумий қоидалар. Лицензияловчи органлар/ ЎзР ОМ 12.05.2001 й. 222-II-сон Қарори билан тасдиқланган Рўйхатнинг олдинги таҳрири\nЎзР ОМ 12.05.2001 й. 222-II-сон\nҚарори билан тасдиқланган Рўйхатнинг\nЎзР 14.11.2019 й. ЎРҚ-584-сон Қонунидан олдинги таҳрири\nҚарорга 1-илова Рўйхат йигирма бешинчи хатбошининг олдинги таҳрири\nҚарорга 1-илова Рўйхат қирқ саккизинчи хатбошининг олдинги таҳрири\nЎзР 30.07.2019 й. ЎРҚ-551-сон Қонунидан олдинги таҳрири\nҚарорга 1-илова Рўйхат тўртинчи хатбошининг олдинги таҳрири\nҚарорга 1-илова Рўйхат йигирманчи-олтмишинчи хатбошиларининг олдинги таҳрири\nБанклар томонидан чет эл валютасида операциялар ўтказиш. (ЎзР 11.12.2014 й. ЎРҚ-381-сон Қонуни таҳриридаги хатбоши) (Олдинги таҳририга қаранг)\nНодавлат таълим хизматлари кўрсатиш соҳасидаги фаолият. (ЎзР 23.07.2018 й. ЎРҚ-486-сон Қонуни таҳриридаги хатбоши) (Олдинги таҳририга қаранг)\nКонцерт-томоша фаолиятини амалга ошириш. (ЎзР 11.12.2014 й. ЎРҚ-381-сон Қонуни таҳриридаги хатбоши) (Олдинги таҳририга қаранг)\nЎзР 11.12.2014 й. ЎРҚ-381-сон Қонунига мувофиқ эллик биринчи хатбоши чиқариб ташланган\nЎзР 11.12.2014 й. ЎРҚ-381-сон Қонунига мувофиқ эллик иккинчи-эллик тў??изинчи хатбошилар эллик биринчи-эллик саккизинчи хатбошилар деб ҳисоблансин\nВазирликлар, идоралар ва ташкилотлар ҳарбий хизматчилари ҳамда ходимларининг тасдиқланган намунадаги формали кийим-боши савдоси бўйича фаолият. (ЎзР 03.01.2018 й. ЎРҚ-456-сон Қонунига мувофиқ киритилган хатбоши)\nҚимматбаҳо металлар ва қимматбаҳо тошлардан заргарлик буюмларини ва бошқа буюмларни ишлаб чиқариш. (ЎзР 09.01.2018 й. ЎРҚ-459-сон Қонунига мувофиқ киритилган хатбоши)\nҚарорга 1-илова Рўйхат қирқ бешинчи хатбошининг олдинги таҳрири\nҚарорга 1-илова Рўйхат ўттиз биринчи хатбошининг олдинги таҳрири\nҚарорга 1-илова Рўйхат эллигинчи хатбошининг олдинги таҳрири\nҚарорга 1-илованинг олдинги таҳрири\nМазкур Рўйхатга Тузатиш киритилган\nМазкур Рўйхатга қуйидагиларга мувофиқ ўзгартиришлар киритилган:\nЎзР 04.04.2006 й. ЎРҚ-28-сон Қонуни,\nЎзР 17.07.2007 й. ЎРҚ-102-сон Қонуни,\nЎзР 09.09.2009 й. ЎРҚ-216-сон Қонуни,\nЎзР 22.12.2010 й. ЎРҚ-270-сон Қонуни,\nЎзР 26.12.2011 й. ЎРҚ-312-сон Қонуни,\nЎзР 10.04.2012 й. ЎРҚ-321-сон Қонуни,\nЎзР 29.12.2012 й. ЎРҚ-345-сон Қонуни\nҚурол-яроғ ва унинг ўқ-дориларини, ҳимояланиш воситаларини, ҳарбий техникани, уларнинг эҳтиёт қисмлари, бутловчи қисмлари ва приборларини (агар улардан бошқа тармоқларда фойдаланилмаса), шуниндек уларни ишлаб чиқариш учун махсус материалларни ва махсус асбоб-ускунани яратиш, ишлаб чиқариш, таъмирлаш ва реализация қилиш.\nЁнғинга қарши автоматика воситаларини, қўриқлаш сигнализацияларини, ёнғиндан дарак берувчи ва ён-ғиндан сақловчи сигнализацияларни лойиҳалаштириш, монтаж қилиш, созлаш, таъмирлаш ва уларга техник хизмат кўрсатиш.\nИонлаштирувчи нурланиш манбаларини қазиб олиш, ишлаб чиқариш, тайёрлаш, қайта тайёрлаш, улардан фойдаланиш, уларни сақлаш, уларга хизмат кўрсатиш, уларни ташиш ҳамда зарарсизлантириш, утилизация қилиш ва кўмиб ташлаш.\nАхборотнинг криптографик ҳимоя воситаларини лойиҳалаштириш, тайёрлаш, ишлаб чиқариш, реализация қилиш, таъмирлаш ва улардан фойдаланиш. (ЎзР 17.07.2007 й. ЎРҚ-102-сон Қонуни таҳриридаги хат боши), (Олдинги таҳририга қаранг)\nГиёҳвандлик воситалари, психотроп моддалар ва прекурсорларни олиб кириш (олиб чиқиш), сақлаш, реализация қилиш (бериш), тақсимлаш, ташиш, ишлаб чиқиш ва ишлаб чиқариш, тайёрлаш, йўқ қилиш, гиёҳвандлик воситалари, психотроп моддалар ва прекурсорлардан илмий ва ўқув мақсадларида, шунингдек ишлаб чиқариш эҳтиёжлари учун, шу жумладан тиббиётда ва ветеринарияда фойдаланиш. (ЎзР 13.12.2002 й. 447-II-сон Қонуни таҳриридаги хатбоши) (Олдинги таҳририга қаранг)\nТаркибида гиёҳванд моддалари бўлган ўсимликларни етиштириш.\nМаҳаллий ва халқаро йўналишлар бўйича темирйўл транспортида йўловчиларни ҳамда юкларни ташиш.\nНефть маҳсулотларини (автобензин, авиабензин, экстрабензин, дизель ёнилғиси, авиакеросин, мазут, печка қорамойи, нефть битуми, шунингдек техник мой ва мойлаш материалларини) реализация қилиш, заводда идишларга қадоқланганлари бундан мустасно.\nҚимматли қоғозлар бланкаларини ишлаб чиқариш. (ЎзР 09.09.2009 й. ЎРҚ-216-сон Қонуни таҳриридаги хатбоши)\nҚимматли қоғозлар бозорида профессионал фаолият. (ЎзР 09.09.2009 й. ЎРҚ-216-сон Қонуни таҳриридаги хатбоши) (Олдинги таҳририга қаранг)\nЛомбардлар фаолияти. (ЎзР 10.04.2012 й. ЎРҚ-321-сон Қонуни таҳриридаги хатбоши) (Олдинги таҳририга қаранг)\nЎзР 29.12.2012 й. ЎРҚ-345-сон Қонунига мувофиқ қирқ тў??изинчи хатбоши чиқариб ташланган\nЎзР 29.12.2012 й. ЎРҚ-345-сон Қонунига мувофиқ эллигинчи-етмиш бешинчи хатбошилари қирқ тў??изинчи-етмиш тўртинчи хатбошилар деб ҳисоблансин\nЛотереялар ташкил этиш. (ЎзР 14.09.2007 й. ЎРҚ-109-сон Қонуни таҳриридаги хат боши)\nЎзР 14.09.2010 й. ЎРҚ-255-сон Қонунига мувофиқ эллик иккинчи хатбоши чиқариб ташланган\nЎзР 14.09.2010 й. ЎРҚ-255-сон Қонунига мувофиқ эллик учинчи-етмиш учинчи хатбошилари тегишинча эллик иккинчи-етмиш иккинчи хатбошилар деб ҳисоблансин\nБожхона режимида омборхона таъсис этиш - “эркин омборхона”.\nАудиовизуал асарларни тайёрлаш, дубляж қилиш ва экранда намойиш этиш. (ЎзР 26.12.2011 й. ЎРҚ-312-сон Қонуни таҳриридаги хатбоши) (Олдинги таҳририга қаранг)\nАудиовизуал асарларни, фонограммалар ва ЭҲМ учун яратилган дастурларни такрорлаш, сотиш, прокатга бериш. (ЎзР 26.12.2011 й. ЎРҚ-312-сон Қонуни таҳриридаги хатбоши) (Олдинги таҳририга қаранг)\nФонограммаларни тайёрлаш. (ЎзР 26.12.2011 й. ЎРҚ-312-сон Қонуни таҳриридаги хатбоши) (Олдинги таҳририга қаранг)\nАудиовизуал асарлар, фонограммалар ва ЭҲМ учун яратилган дастурлар учун моддий жисмларни ишлаб чиқариш. (ЎзР 26.12.2011 й. ЎРҚ-312-сон Қонуни таҳриридаги хатбоши) (Олдинги таҳририга қаранг)\nУлгуржи савдо. (ЎзР 04.04.2006 й. ЎРҚ-28-сон Қонуни таҳриридаги хат боши)\nТамаки хом ашёсини ферментлаш ва тамаки маҳсулотлари ишлаб чиқариш. (ЎзР 17.07.2007 й. ЎРҚ-102-сон Қонуни таҳриридаги хат боши)\nМикрокредит ташкилотлари фаолияти. (ЎзР 17.07.2007 й. ЎРҚ-102-сон Қонуни таҳриридаги хат боши)\nПиротехника буюмларини (ҳарбий мақсаддаги маҳсулотлардан ташқари) яратиш, ишлаб чиқариш, ташиш, сақлаш, реализация қилиш, улардан фойдаланиш, уларни йўқ қилиш ва утилизация қилиш. (ЎзР 22.09.2010 й. ЎРҚ-261-сон Қонунига мувофиқ киритилган хатбоши)\nРиэлторлик фаолияти. (ЎзР 22.12.2010 й. ЎРҚ-270-сон Қонунига мувофиқ киритилган хатбоши)\nКредит бюролари фаолияти. (ЎзР 10.04.2012 й. ЎРҚ-321-сон Қонунига мувофиқ киритилган хатбоши)\nҚирқ саккизинчи хатбошининг олдинги таҳрири\nОлтмиш иккинчи хатбошининг олдинги таҳрири\nОлтмиш учинчи хатбошининг олдинги таҳрири\nОлтмиш тўртинчи хатбошининг олдинги таҳрири\nКиновидео маҳсулотлар прокати.\nОлтмиш еттинчи хатбошининг олдинги таҳрири\nҚирқ тўртинчи хатбошисининг олдинги таҳрири\nЎзР 17.07.2007 й. ЎРҚ-102-сон Қонунидан олдинги таҳрири\nТў??изинчи хат бошининг олдинги таҳрири\nЎн иккинчи хат бошисининг олдинги таҳрири


«Қувасойцемент» заводи ишчилари ялпи ишдан бўшатишларга қарши норозилик билдирдилар - Фарғона.Ру ахборот агентлиги\n12:21 msk, 24 Июнь 2019\n«Қувасойцемент» заводи ишчилари ялпи ишдан бўшатишларга қарши норозилик билдирдилар\n28.09.2018 17:15 msk\nҚувасой цемент заводи. Расмий сайт фотоси\n27 сенятбрь куни эрталаб Фарғона вилоятининг “Қувасойцемент” корхонаси ходимлари ишлашдан бош тортдилар. Улар шу йўсинда корхонада ишчиларнинг ялпи ишдан бўшатилиши ва раҳбариятнинг қўл остидагиларни ҳурмат қилмасликларига нисбатан ўз норозиликларини билдирдилар, деб хабар беради «Аsiaterra».\nНашрнинг билдиришича, эрталаб соат еттида хизмат автобусида ишга келган завод ходимлари (асосан аёллар) касаба уюшмаси қўмитасига учраб, маъмурият уларнинг талабларини инобатга олмагунча иш бошламасликларини айтганлар. Ишчилар заводдаги ялпи ишдан бўшатишлар ва Бош директор ўринбосари Фотима Аҳмедованинг ўз қариндошларини ишга олаётганига нисбатан норозилик билдирганлар.\nИшчилар олдига корхонанинг техник директори келиб, уят гаплар билан намойишчиларни тарқатмоқчи бўлади. Кейин заводга Қувасой шаҳар ҳокими Ички ишлар органи ва Давлат хавфсизлик хизмати ходимлари ҳамроҳлигида келади. Техник директор ҳокимдан завод ходимларини ишлашга мажбур қилишини талаб қилади, ўртада жанжал кўтарилиб, орган ходимлари директорни уят гаплари учун қўлга оладилар.\n«Қувасойцемент» заводининг Бош директори Юрий Старигин ва унинг биринчи ўринбосари Серик Уканов намойиш бошланганидан бир ярим соат ўтиб заводга келадилар. Улар ҳоким билан муаммони ҳал этишни муҳокама қиладилар. Кейин барча ўз иш ўринларига тарқайди.\n«Қувасойцемент» заводи 1932 йилдан бери фаолият юритади. У бир йилда 1,1 миллион тонна цемент ишлаб чиқариш қувватига эга. 2007 йили завод хориж инвестицияси билан ишлайдиган корхона сифатида Фарғона адлия бошқармаси рўйхатидан ўтган. Корхона сульфатбардош портландцемент, асбестцементли маҳсулотлар учун минерал қоришмали портландцемент маҳсулотларини ишлаб чиқаради.\nБундан бир неча йил олдин «Қувасойцемент» АЖ ва «Бекободцемент» АЖ қозоғистонлик инвесторлар томонидан $47 млн.га сотиб олинган, деб ёзади «Asiaterra». Кейин «Қувасойцемент» жиҳозлари қайта баҳоланиб «Казкоммерцбанк» га $320 млн заёмида ўтказилади. Корхона Олма-Отада жойлашган «Қозоғистон цемент компанияси» МЧШ томонидан бошқарилади. Кейинги беш йил ичида 15 марта заводнинг Бош директори ўзгарган. Корхона даромадининг катта қисми дивиденд тўловига йўналтирилади. Завод мулкининг катта қисми эса Қозоғистоннинг «Муаммоли кредитлар жамғармаси» АЖга гаровга берилган. 2018-2019 йиллари «Қувасойцемент» раҳбарияти заводда ишлаётган жами 1600 нафар ишчидан 500 нафарини қисқартиришни режалаштирган.


Лэмпард Давид Луизнинг «Арсенал»га трансфери масаласида тушунтириш берди\nАрсеналЧелсиФрэнк ЛэмпардДавид Луиз\n«Челси» бош мураббийи Фрэнк Лэмпард ҳимояч Давид Луиз Лондоннинг бошқа бир гранди – «Арсенал»га қўйиб юборилганига изоҳ берди.\n«Ҳеч қандай иш ташлаш ёки шунга ўхшаш бошқа нимадир бўлгани йўқ, шундай экан мен буни дарҳол тушунтириб ўтишни истардим.\nДавид машғулотларимизда қатнашмаган куни мен шундай қарорга келгандим, чунки эндиликда қандай йўл тутишимиз аниқ бўлиб улгурганди. Ҳозир қўл остимда бор таркибдан кўнглим тўқ ва мен бор эътиборимни уларга қаратганман.\n«Арсенал» уни ўз сафига қўшиб олишни истади, шу боис биз бир қарорга келишимиз керак эди. Давид «Арсенал»га ўтади ва мен жамоада мавжуд футболчиларга диққат қаратаман, деган қарорга келинди.\nАлбатта, у яхши футболчи, рақибимиз таркибига ўтиб кетди. Лекин вазият шуни тақозо қилди», – деган Лэмпарднинг сўзларини келтирди клуб матбуот хизмати.\nЭслатиб ўтамиз, Луизнинг «кўклар» билан шартномаси муддати тугашига бир йил қолганди. «Тўпчилар» унинг учун тахминан 8 млн фунт тўлашган.


Ижтимоий лойиҳа самараси\nВилоятимизнинг нисбатан чекка ҳудудларидаги таълим масканларида ҳам ёш авлоднинг ҳар жиҳатдан тўкис билим олиши учун яратилган имкониятлар кўлами ошиб бормоқда. Қоракўл туманидаги 9-ўрта умумтаълим мактабидаги янгиланишлар мисолида айни шу ҳолнинг гувоҳи бўлиш мумкин.\nЯқинда бу ерда 400 ўринли мажлислар зали бугунги кун талаблари асосида таъмирланди. Ушбу илм даргоҳи ўқувчилари эндиликда янгича кўринишдаги инглиз тили синф¬хонасида зарур қўлланма ҳамда ўқув жиҳозларидан, жумладан, ўн олтита замонавий компьютердан фойдаланиш асносида ўз билимларини мус¬таҳкамлашмоқда.\nБундан ташқари, мактаб кутубхонаси тўлиқ таъмирланди. Унинг фонди янги адабиётлар билан бойиди. Бу каби хайрли ишларга эса Корея Республикасининг "HYUNDAI ENGINEERING" ва "FrenAsia" компаниялари томонидан амалга оширилган ижтимоий лойиҳага кўра қўл урилди. Дарвоқе, ушбу компаниялар ҳисобидан қурилиш-таъмирлаш юмушларининг ўзига 89 миллион сўм маблағ сарфланди.\nБиз таълим маскани кутубхонасида ёшларнинг илм-фан янгиликларидан хабардор бўлишлари, мутолаа қилишлари учун яратилган шарт-шароитлар билан танишарканмиз, бир жиҳат эътиборимизни тортди. Кўплаб ўқувчилар нафақат танаффус вақтида, балки дарсдан сўнг ҳам бу ерга келиб, ўзларига зарур бадиий ҳамда илмий адабиётларни топиб, ўқишар экан. Очиғи, уларнинг айнан китобга бўлган бундай ташналиги ҳавасимизни орттирди.\n—Бу ҳол бежиз эмас, албатта,—дейди айни вақтда 735 нафар ўқувчи таҳсил олаётган мазкур мактабнинг директори Садриддин Рўзиев.—Сўнгги бир-икки ой ичида кутубхонамизга аъзо ўғил-қизлар сони икки юз нафардан ошди. Халқ¬аро ҳамкорлик доирасидаги ижтимоий лойиҳанинг билим даргоҳимизда амалга оширилишида ҳам уларнинг ана шундай маънавий эҳтиёжини тўла-тўкис қондириш кўзда тутилгандир. Бу эса ўз навбатида Президентимизнинг "Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тар¬ғибот қилиш бўйича комиссия тузиш тўғрисида"ги фармо¬йиши ижросини таъминлашдек улкан вазифамизнинг узвий қисми саналади.


Реклама бозори: қайси соҳадан кўп маблағ тушади?\nС начала работы biznes-daily.uz 8 069 290\nГлавная "ISTE'MOLCHI" Реклама бозори: қайси соҳадан кўп маблағ тушади?\nДавлат рақобат қўмитасининг Хоразм вилояти ҳудудий бошқармаси реклама фаолиятини назорат қилиш ва истеъмолчилар ҳуқуқларини ҳимоя этиш бўлими жорий йилнинг биринчи ярмида мазкур соҳада ўтган даврда амалга оширган ишларни таҳлил қилди. Дастлаб жорий йилнинг иккинчи чорагида “Реклама тўғрисида”ги қонун ва қонуности ҳужжатлари талабларига риоя этилиши юзасидан бир қатор назорат тадбирлари олиб борилди. Ўтказилган ўрганишлар жараёнида 13 та хўжалик юритувчи субъектга қонун талаблари тушунтирилиб, йўл қўйилган хато ва камчиликлар бартараф этилди.\nШунингдек, ҳудудий бошқарма томонидан вилоят реклама бозорида фаолият кўрсатаётган хўжалик юритувчи субъектларда “Реклама тўғрисида”ги қонун ва қонуности ҳужжатларига риоя қилиниши ҳамда 2016-2017 йиллар давомида субъектларнинг реклама бозорида улушлари таҳлил қилинди.\n2016 йил давомида реклама тарқатувчи субъектларнинг бозордаги жами улуши телевидение каналларида 52,5 фоиз, босма нашрларда 11,7 фоиз, ташқи рекламани жойлаштиришдаги улуши 35,7 фоизни ташкил қилган. 2017 йил давомида эса реклама тарқатувчи субъектларнинг бозордаги жами улуши телевидение каналларида 61,9 фоиз, босма нашрларда 6,6 фоизни, ташқи реклама жойлаштиришдаги улуши 31,56 фоиздан иборат бўлган.\nВилоятда 2016-2017 йилларда 2 та телевидение канали фаолият юритган бўлиб, улардан 1 таси давлат телерадиокомпанияси (Хоразм вилояти телерадиокомпанияси), 1 таси тижорат телевидениеси (“S-IQBOL” телевидениеси) ҳисобланади. Телеканаллар томонидан 2016 йил давомида жами 90860 марта 18172 дақиқалик реклама роликлари эфирга берилган бўлиб, шундан 81774 мартаси ёки 16355 дақиқаси тижорат рекламалари, 9086 мартаси ёки 1817 дақиқаси ижтимоий рекламалар ҳисобланади. 2017 йил давомида эса жами 52593 марта 12357 дақиқалик реклама роликлари эфирга узатилган бўлиб, шундан 47130 мартаси ёки 10887 дақиқаси тижорат рекламалари, 9086 мартаси ёки 1470 дақиқаси ижтимоий рекламалардан иборат.\nТелевидение каналларида рекламалар учун сарфланган харажатлар\n2016 йилда 86,7 млн. сўм, 2017 йилда 182,5 млн. сўм (2016 йилга нисбатан 210,4 фоиз) ташкил қилган бўлса, рекламадан тушган тушум 2016 йилда 272,6 млн. сўм, 2017 йилда 430,0 млн.сўм (2016 йилга нисбатан 157,8 фоиз)га тенг бўлган.\nШу билан бирга, вилоятда айни пайтда иккита радиоканал ҳам мавжуд. Мазкур радиоканалларда ўрганишлар олиб борилганда уларда 2016-2017 йиллар давомида умуман тарғибот материаллари берилмаган.\nВилоят ҳудудида фаолият кўрсатаётган босма нашрлар (газета, журнал ва ахборотнома) 24 тани ташкил қилиб, улардан 22 таси газета, 1 таси журнал ва 1 таси ахборотномадан иборат. Мазкур нашрлардан 4 таси (“Хоразм ҳақиқати”, “Хорезмская правда”, “Боғот садоси” ва “Хоразм ёшлари” газеталари)да реклама ва эълонлар чоп қилинган, қолган нашрларда эса тарғибот материаллари берилмаган.\nВилоятдаги босма нашрларда жами жойлаштирилган ижтимоий рекламаларнинг соҳалар бўйича тақсимоти таҳлил қилинганда 2016 йилда қонунбузарликларнинг олдини олиш, шунингдек, одам савдосига қарши курашиш бўйича 280 кв.см. табиатни муҳофаза қилиш бўйича 1112 кв.см. аҳолини ижтимоий ҳимоя қилиш ва хавфсизлигини таъминлаш бўйича 19150 кв.см., энергия ва сув ресурсларини сақлаб қолиш бўйича 1312 кв.см. ва бошқа соҳалар бўйича 19050 кв.см.га ҳажмда экани маълум бўлди.\nЎтган йил давомида соғлиқни сақлаш, профилактика соҳалари бўйича 126 кв.см. қонунбузарликнинг олдини олиш, шунингдек, одам савдосига қарши кураш бўйича 480 кв.см. аҳолини ижтимоий ҳимоя қилиш ва хавфсизлигини таъминлаш бўйича 14816 кв.см. энергия ва сув ресурсларини сақлаб қолиш бўйича 712 кв.см. ва бошқа соҳалар бўйича 20799 кв.см. иборат эканлиги қайд этилди.\nРеклама тарқатувчи босма нашрларда жойлаштирилган жами рекламалар ҳажми 2016 йилда 142389 кв.см., 2017 йилда эса 108 061 кв.см.дан иборат бўлган ёки 2017 йилда бу кўрсаткич 2016 йилга нисбатан 75,9 фоизни ташкил қилган.\nЖойлаштирилган ижтимоий ташқи рекламаларда қуйидагича ҳолатни кўриш мумкин: уларнинг ҳажми ва соҳалар бўйича тақсимоти таққосланганда 2017 йилда 1158 кв.метрни ташкил қилади, ушбу кўрсаткич 2016 йилда эса 917 кв.метрдан иборат бўлган. Жумладан, 2016 йилда соғлиқни сақлаш, профилактика соҳалари бўйича 126 кв.м, қонунбузарликнинг олдини олиш, шунингдек, одам савдосига қарши кураш бўйича 126 кв.м, табиатни муҳофаза қилиш бўйича 108 кв.м, аҳолини ижтимоий ҳимоя қилиш ва хавфсизлигини таъминлаш бўйича 144 кв.м, умумхалқ байрамлари ва муҳим саналарга оид йўналишлар бўйича 216 кв.м, энергия ва сув ресурсларини сақлаб қолиш бўйича 72 кв.м ҳамда бошқа соҳалар бўйича 125 кв.м.ни ташкил қилган.\nХуллас, реклама соҳаси бўйича ўтказилган таҳлиллардан кўриниб турибдики, Хоразм вилоятида реклама бозорида фаолият кўрсатаётган барча субъектлар (телевидение, радио, босма оммавий ахборот воситалари, ташқи рекламалар) томонидан тарғибот материаллари тарқатилишидан тушган маблағлар 2016 йилда 518,9 млн. сўмни ташкил қилган бўлиб, 2017 йилда бу кўрсаткич 695,2 млн. сўмга тенг бўлган. Тарғибот материаллари тарқатилишидан тушаётган даромадларнинг аксарият қисмини телевидение каналлари ҳамда ташқи рекламани жойлаштиришдан топилган.


"Семурғ" финалга чиқа олмаяпти\n3 апрель, 2019, 11:00\nКейинги баҳс иккинчи финалчи номини аниқлаб беради\nАйни кунларда хоккей бўйича Ўзбекистон чемпионатининг плей-офф учрашувлари бўлиб ўтаётгани ҳақида хабар берган эдик. Финал йўлланмаси учун кечаётган муросасиз беллашувлар мухлисларнинг эътиборидан четда қолмаяпти.\n“Бинокор” клуби қаторасига 3 ўйинда “Тошкент” жамоасини мағлуб этиб, дастлабки финал йўлланмасини қўлга киритган эди. Унинг рақиби “Ҳумо” ва “Семурғ” жамоалари қарама-қаршилигидан сўнг аниқ бўлади. Ушбу клубларнинг тўртинчи ўйинидан кейин ҳам иккинчи финалчини аниқлаб бўлмади. Тўртинчи ўйинда “Ҳумо” 5:2 ҳисобида устун келиб, сериялар бўйича ҳисобни 2:2 кўринишига олиб келди.\nХоккей бўйича Ўзбекистон чемпионати, плей-офф, 4-ўйин\n“Ҳумо” – “Семурғ” – 5:2 (сериялар бўйича ҳисоб 2:2).\nПлей-офф учрашувлари 3та ғалабагача давом этади. Шундай экан кейинги баҳсда қайси клуб ғалаба қозонса, финалда “Бинокор” билан куч синашади, дея хабар бермоқда МОҚ.


Камерун термаси Африка кубоги ярим финалига чиқди\n10:17 / 29.01.2017\nФутбол бўйича Камерун терма жамоаси Африка миллатлари кубоги – 2017 1/4 финалида Сенагал термасини мағлуб этиб, ярим финалга йўлланма олди. Учрашув Габоннинг Франсвил шаҳридаги «Стад де Франсвиль» ўйингоҳида бўлиб ўтган.\nЎйиннинг асосий вақти нурсиз дуранг — 0:0 ҳисобида якунланди. Қўшиб берилган вақтларда ҳам жамоалар рақиб дарвозасини ишғол қилишнинг уддасидан чиқа олишмади. Пенальтилар сериясида эса, Камерун футболчилари совуққонроқ бўлишди — 5:4. Биргина ноаниқ зарбани Садио Мане берди, унинг тепган тўпи дарвоза ёнидан ўтиб кетди.\nШундай қилиб, Африка миллатлари кубоги – 2017 мусобақасининг иккинчи ярим финалчиси бўлди. Бундан аввал, кубок учун даъвогарлар тўртлигидан Буркина-Фасо жамоаси ўрин олган эди.\nКамерун Африка миллатлари кубоги\nКамерунда нуфузли бўлинмаларнинг ўнлаб ҳарбийлари бедарак йўқолди\nКонфедерациялар кубоги. Камерун ва Австралия учрашувида ғолиб аниқланмади\nКонфедерациялар кубоги: Чили Камерун устидан ғалабага эришди


ПСЖ Погбага МЮдагидан кам маош таклиф қилмоқда\n5 апрель, 20:40\n"Манчестер Юнайтед" ярим ҳимоячиси Поль Погба ёзги трансферлар мавсумида жамоани тарк этади, чунки франциялик футболчи аввалроқ якунига етиб бораётган шартномасини узайтиришдан бош тортган эди.\nФранциялик журналист Адриен Грениернинг ёзишича, ПСЖ аллақачон футболчига таклиф юборган. Манбага кўра, парижликлар таклиф қилаётган маош франциялик футболчининг "Манчестер Юнайтед"да ҳар йили оладиган маошидан кам.\nШунингдек, Погбанинг ўзи 2012 йилдан 2016 йилгача ўйнаган Туриннинг "Ювентус" клубига қайтишни хоҳлаётгани қайд этилган. Ҳозирча Аллегри жамоаси ярим ҳимоячи қандай шартларни таклиф қилишга тайёрлиги ҳақида маълумотлар мавжуд эмас.


Qalampir.uz | Хўроз судланди. У энди товуқхонадан чиқмайди\nХўроз судланди. У энди товуқхонадан чиқмайди\nОлам\t11 Июль 17:46 3691\nАввалроқ, Францияда саҳарлаб одамларни уйғотаётган “бақироқ” хўроз судланаётгани ҳақида хабар берган эдик. Хўрознинг судга тортилиши билан боғлиқ ҳолат Швейцарияда ҳам қайд этилди. Бу ҳақда маҳаллий нашрлар ёзмоқда.\nШвейцариянинг Цюрих кантони аҳолиси уйи яқинида автотураргоҳда товуқхона очган кишини судга берди.\nДаъвогарларнинг аризасида ёзилишича, хўроз тез-тез ва жуда баланд овозда қичқиради. Бунга исботлар ҳам бор. Смартфон орқали ҳисоблаб кўрилганда, хўроз бир соат давомида 14 тадан 44 мартагача қичқириши аниқланган. Товуш етиши масофаси эса 15 метр, яъни 84 децибел.\nСуд бу ўлчовлардан шубҳаланди ва уларни асосли, деб қабул қилмади. Боиси, улар смартфон ёрдамида ҳисобланган.\nСуд хўроз эгасига иш кунлари соат 22:00 дан тонгги соат 8:00 гача, дам олиш кунлари эса соат 22:00 дан эрталаб соат 9:00 гача хўрознинг “сукут сақлаши”ни таъминлаши юзасидан ажрим чиқарган. Хўрознинг эса товуқхонани тарк этишига тақиқ қўйилган.\nХотинининг аҳлоқсизлиги сабаб бола ўғирлаган эр қамалди Собиқ президент ҳақорат қилгани учун жаримага тортилди “Aurum 898”даги жанжал бўйича сўнгги ҳукм чиқарилди “Аҳмадбой” иши бўйича суд жараёни қайта тикланди Бозорқўмлар орасида “Наврўз” ресторани собиқ раҳбари ҳам судланмоқда Бош вазир судда кўрсатма берди\n15 Октябрь 19:14 19320\n16 Октябрь 16:28 13744\n15 Октябрь 12:54 12153\n15 Октябрь 13:07 10010\n16 Октябрь 20:32 9822


Турк футбол ихлосмандлари Эйфелни ўз байроқлари тусига киритишда фаол бўлмоқда\n21:06 / 21.06.2016\nТурк футбол ихлосмандлари футбол бўйича ўтаётган Европа чемпионати кунларида Эйфель минорасини миллий байроқлар билан безаш борасидаги овоз беришда фаоллик кўрсатмоқда. Бу ҳақда Париж мерияси матбуот хизмати хабар бермоқда.\nТвиттерда олиб борилаётган овоз бериш якунига кўра, Эйфель минораси чироқли шоу марказида бўлади. Сўнгги ўйин тугаши билан кунлик овоз бериш натижалари ҳисоблаб чиқилади ва энг кўп овоз берган жамоа мухлисларининг мамлакати байроғи туси 10 дақиқа мобайнида минорада порлаб туради.\n"Мусобақа бошланган буён биз 8 млн овоз тўпладик. Энг фаоллари турк футбол ихлосмандларидир. Иккинчи ўринда инглизлар бормоқда. Учинчи ўринда эса французлар бормоқда", - дейилади матбуот хизмати берган маълумотда.


Вальвердени яна бўшатишмоқчи. «Барселона»нинг янги мураббийи ким бўлади?\nИспания Суперкубоги ярим финалида «Атлетико»дан учралган мағлубият туфайли каталонияликлар жамоаси бош мураббийи Эрнесто Вальверде истеъфо томон яна бир қадам ташлади. Испаниялик таниқли журналист Гонсало Миро клуб раҳбарияти мавсум якунида ушбу мутахассисни ишдан бўшатишга қарор қилгани ҳақида хабар тарқатди.\nСўнгги кунлардаги икки воқеа «Барселона» ва Вальверде ўзаро хайрлашиши ҳақидаги миш-мишларни урчитди. Пайшанба куни каталонлар яхши ўйнаганига қарамасдан Испания Суперкубоги яримфиналида «Атлетико»га ютқазиб қўйишди (2:3). Кейинги куни эса Доҳада Эрик Абидаль, Оскар Грау ҳамда клубнинг собиқ футболчиси Хави ўртасида учрашув бўлиб ўтди.\nАбидаль — кўк-анорранглилар клуби футбол директори, Грау — клубнинг ижрочи директори, Хави — «Барса» афсонаси, у 2019 йил майида Қатарнинг «Ас-Садд» клуби бош мураббийи этиб тайинланган. Унинг амалдаги шартномаси 2021 йилгача тузилган. Унинг бошқарувида жамоа Қатар чемпионатида учинчи ўринда бормоқда.\nТурли маълумотларга кўра, Хавига «Барселона» бош мураббийи бўлиш бўйича таклиф берилган, у кейинги ҳафтадан ёки шу йил ёзидан лавозимга киришиши мумкин. У билан дастлаб 2022 йил ёзига қадар шартнома тузиш режалаштирилган.\nMundo Deportivo хабарига кўра, Абидаль ва Грау яқин вақт ичида Хави билан яна бир учрашув ўтказишади ва уни шу қишдаёқ клуб бошқарувини қабул қилиб олишга кўндириш учун уриниб кўришади. Айни вақтда Вальверденинг тақдири Хавининг қарорига боғлиқ, агар у клубга ёзда келишни афзал кўрса, Вальверде ёзгача ишлайди ва кейин ўз ихтиёри билан ўрнини бўшатиб беради. Хави шу қишда Каталонияга қайтишга рози бўлса, Вальверде душанба куни истеъфога чиқарилади.\n«Ас-Садд» раҳбарияти Хави «Барса»га кетиши ҳақидаги хабарларга муносабат билдириб, у қачондир уйига қайтиши мумкинлигини истисно этмаган ҳолда испаниялик мутахассиснинг қатарликлар билан шартномаси мавжудлигини эслатган.\nҚайд этиш керакки, Хави «Барселона»ни бошқариш – орзуси эканини ҳеч қачон яшириб ўтирмаган, интервьюларида бир неча марта клубга қайтиш нияти борлиги ҳақида гапирган.\nАбидаль ва Грау Доҳада кўк-анорранглилар ҳужумчиси Усмон Дембеле билан ҳам учрашган, франциялик футболчи Қатарда жароҳатдан кейинги тикланиш жараёнини ўтамоқда.\nLa confirmación: Óscar Grau y @EAbidalOfficial estuvieron reunidos con @Dembouz en Qatar...\n@ESPNFC @ESPNDeportes pic.twitter.com/THpfHP2F2u\nКўк-анорранглилар бош мураббийи ҳозирча ишини давом эттирмоқда. Аниқроғи, у футболчиларга 4 кунлик дам берган. Жамоанинг кейинги ўйини 19 январь куни бўлиб ўтади.\nИспан матбуоти хабарларига кўра, жамоа етакчилари, жумладан Лионель Месси мураббий томонда ва «Атлетико»дан учралган мағлубиятда фақат ўзларини айблашмоқда. Клуб президенти Жозеп Бартомеу ҳам Вальверде томонда. Ҳозирча мухлислар ҳам Эрнестони зудлик билан ишдан бўшатишни талаб қилишмаяпти.\n«Атлетико»га қарши ўйиндан кейин «Барселона» директори Гильермо Амор ҳам мураббийни қўллаб чиқди. Катта эҳтимол билан у мавсум якунига қадар ўрнида қолади.\nДушанба куни «Барселона» директорлари кенгаши учрашуви ўтказилади. Аммо фавқулодда, шошилинч йиғилиш эмас — учрашув куни икки ҳафта муқаддам белгиланганди.\nКуман, Гальярдо ва бошқалар\nБу мавсумда бир неча марта Вальверде истеъфога чиқарилиши ҳақида хабар тарқалганди. Сўнгги ойларда бир неча мутахассис номи «Барса» билан боғланган.\n«Барселона»нинг собиқ ҳимоячиси Куманнинг мураббийлик тажрибаси Хавиникидан кўпроқ. Ушбу нидерландиялик мутахассис клублар даражасида «Витесс», «Аякс», «Бенфика», ПСВ, «Валенсия», АЗ, «Фейеноорд», «Саутҳемптон» ва «Эвертон» клубларида ишлаган, ҳозирда эса Нидерландия терма жамоасини бошқармоқда. 56 ёшли мутахассис коллекциясидан 8та соврин жой олган, у бу совринларни 3та чемпионатда 5та жамоа билан қўлга киритган.\nMundo Deportivo нашри «Барселона» ходимлари ўртасида улар клубнинг янги мураббийи ким бўлишини исташи бўйича сўров ўтказган, бундай сўровда Куман Юрген Клоппдан кейинги (германиялик мутахассис Примерага келиши ҳақиқатдан йироқ) иккинчи ўринни эгаллаган. Куман каталонлар клуби рўйхатида бор. Уч ой муқаддам Нидерландия футбол иттифоқи спорт директори Нико-Ян Хугма мураббийнинг шартномасида у «Барселона»га маълум миқдордаги товон пули эвазига кетиши мумкинлиги ҳақида банд мавжудлигини тан олганди. Кейинроқ Куман унинг сўзларини тасдиқлаганди: «Барса»га ўтишим мумкин, аммо мен бу ҳақда Евро-2020 якунлангач ўйлашим мумкин».\n43 ёшли Гальярдони Европада «Монако» ва «ПСЖ» клублари сафидаги ўйинлари орқали эслашади. У ақлли яримҳимоячи бўлган, бу эса «Барселона» услубига мос келади. Аммо, албатта у бу борада «Хави билан битта столда ўтира олмайди». Айни вақтда Марселони Жанубий Америкадаги энг яхши мураббий сифатида эътироф этишмоқда. Аргентиналик мутахассис 2014 йилдан буён «Ривер Плейт»ни бошқармоқда, унинг бу клубдаги фаолияти ёрқин кечмоқда, дейиш мумкин.\nГальярдо бошқарувида «Ривер Плейт» айниқса халқаро турнирларда яхши қатнашмоқда: икки марта Либертадорес Кубогидаги ғалаба, бир марта – Жанубий Америка Кубогида, уч марта – Жанубий Америка Суперкубогидаги ғалаба. Қолаверса, у Аргентинадаги турнирларнинг қироли: уч марта мамлакат Кубогини ва бир марта Суперкубокни ютиб олган. Дарвоқе, 2019 йилда ҳам Марсело Либертадорес Кубогига яқин келди. Лекин «Ривер Плейт» «Фламенго»ни 91-дақиқага қадар 1:0 ҳисобида мағлуб эта туриб, кейин қўшимча дақиқаларда икки гол ўтказиб юбориб мағлуб бўлди.\nКаталонлар клуби Роберто Мартинес ва Эрик тен Ҳааг номзодларини ҳам назарга олиб қўйган. Аммо бу мутахассислар айни вақтда ишли: испаниялик мутахассис Бельгия терма жамоасини бошқармоқда, нидерландиялик эса — «Аякс»ни.\nВальверденинг кетиши ҳақидаги хабарлар «Интер»нинг трансфер бўйича режаларига ҳам таъсир кўрсатди. Клуб ижрочи директор Жузеппе Маротта миланликлар Вальверде туфайли каталонияликлар сафини тарк этишни истаётган Артуро Видални трансфер қилмоқчи эди. Аммо энди Маротта чилилик футболчини қўлга киритиш имкони йўққа чиқди, деган хулосага келган.\n«Реал» «Ливерпуль» таклифини рад этди\n«Барселона» бразилиялик «янги Дани Алвеш»ни сотиб олди\n«Рома» «Барселона» ўйинчисини ижарага олади\nГути: «Ҳар ўйинда фантастик ҳаракат қиладиган фақат бир ўйинчини биламан»


«Зарафшон»нинг бугунги (2020 йил 6 февраль, №16) сонида ўқинг - zarnews.uz\n«Зарафшон»нинг бугунги (2020 йил 6 февраль, №16) сонида ўқинг\nХалқ депутатлари Самарқанд вилояти Кенгашининг иккинчи сессияси бўлиб ўтди. Хўш, сессияда нима масалалар кўрилди? Инсон ҳуқуқлари бўйича минтақавий вакили (Омбудсман)нинг 2019 йилдаги фаолияти қониқарли, деб топилдими? “Снос” оқибатида иморати бузилган фуқароларга компенсация тўловлари мулкнинг бозор қиймати ва мулкдорнинг розилиги асосида амалга ошириляптими? Дабдабали тўйлар барчани безор қилди. Уни камчиқим ва камхарж ўтказишда қандай тадбирлар қўллаш зарур? Олий ўқув юртларимиз қачон халқаро рейтингларда ўз ўрнига эга бўлади?\nЖомбой тумани Бешбола маҳалласи 2019 йилда “Обод қишлоқ” дастури асосида ободонлаштирилган, бунёдкорлик ишлари амалга оширилган. Аммо маҳаллага қарашли Мингбулоқ қишлоғининг ички кўчалари ёзда чанг, қишда лой бўлади. Ачинарлиси, қишлоқда 20-22 хўжалик яшаган пайтларда, яъни ўтган асрнинг 70-йилларида ўрнатилган симёғочлар “умр”ини ўтаб бўлган, симларга суяниб турибди. Бу эса инсон ҳаёти учун хавфли. Аммо электр сими тортилган устунларнинг аксарияти қўлбола симёғочлардан иборат. Буни тумандаги мутасаддилар қачон ҳал қилар экан?\nКимга қандай, билмадиму шахсан менга интернет дегани ёқмаяпти. Аввал яхши эди, аммо-лекин кейинги пайтда ҳамма нарса шу матоҳга ўтиб кетаётгани асабимни бузяпти. Ўтган йил янги келган раҳбаримиз энди юқори идораларга ҳам, қуйи тизимга ҳам ҳужжатларни электрон шаклда юборамиз, шу тарзда қабул қиламиз, қоғоздан фойдаланмаймиз, деганди.\nБу гапларни аввалги бошлиқлардан ҳам эшитганимиз учун унчалик эътибор қилмагандим. Ҳа, энди янги раҳбар, янгича ишлаймиз, деб айтди-қўйди-да, дея ўйлагандим. Йўқ, адашган эканман. Тез орада янги тизим ишга тушиб, ҳужжатлар электрон шаклда айлана бошлади.\nкоронавирус статистика Россия депутатлар Жомбой Мажбурий ижро кўп қаватли уйлар миграция Давлат тили Давлат тест маркази хотин-қизлар Тойлоқ


Samsung ҳамёнбоп Galaxy M31’ни тақдим этди: қаранг-чи, «мегамонстр» дейишга арзирмикан? - Terabayt.Uz\nЎзи ваъда қилганидек, Samsung бугун – 25 февраль куни Ҳиндистонда ўзининг Galaxy M31 смартфонини намойиш этди. Дунёдаги етакчи смартфонсоз ушбу моделини тақдимотдан олдин «мегамонстр» деб роса мақтаганди.\nЎҚИНГ: Samsung иккита ҳамёнбоп смартфонини Android 10’га эртароқ янгилай бошлади\nЎтган йилги Galaxy M30 билан солиштирганда, янги смартфонда аккумулятор ва камера янада яхшиланган. Батарея ток сиғими – нақ 6000 мА/соатлик, тағин 15 ваттлик тезкор қувватлагич ҳам жамланманинг ўзига киритилган. Компаниянинг таъкидлашича, унинг битта тўла қуввати 21 соат интернетда кезишга, 26 соатгача видео ижро этишга, икки кунлик сўзлашувларга ва 119 соат мусиқа тинглашга етади!\nGalaxy M31 бош камераси тўртбурчак блокка олинган бўлиб, бу жиҳатдан Galaxy S20, Galaxy S20 Plus ҳамда Galaxy S20 Ultra флагманларини эслатади. Блокда тўртта модул ҳамда фоточақноқ жойлашган: 64 мегапикселлик асосий датчик (f/1,8); 8 МПлик ультра кенг бурчакли модуль (кўриш бурчаги 123 даражали, диафрагмаси f/2,2); 5 МПлик чуқурлик датчиги (f/2,2) ҳамда 5 МПлик макромодул (f/2,2).\nДисплейдаги кемтикда эса 32 мегапикселлик селфи-камера модули жойлашган.\nGalaxy M31 диагоналига 6,4 дюймлик, томчисимон кемтикли – Infinity-U турига мансуб Super AMOLED дисплейга эга. Экраннинг тасвир аниқлиги Full HD+ форматида, яъни 2340х1080 пикселлик.\nSamsung ушбу қурилмасида ўзининг Exynos 9611 процессорини қўллаган, унга 6 гигабайтлик тезкор хотира ҳамроҳлик қилади. Смартфон доимий хотираси 64 ҳамда 128 гигабайтлик конфигурацияларда таклиф этилади. Яна гибрид слотда иккинчи SIM-карта ўрнига microSD-карта қўйиш имкони ҳам мавжуд.\n«Мегамонстр» корпуси пластикдан ишланган бўлиб, бармоқ изи сканери учун унинг орқа панелидан жой ажратилган. Яна қулоқчин учун стандарт 3,5 миллиметрлик аудиотирқиш ҳамда замонавий USB Type-C порти ҳам мавжуд. One UI 2.0 график қобиғи остидаги Android 10 операцион тизимли Galaxy M31 яна Bluetooth 5 интерфейси билан ҳам мақтана олади.\nКомпания ушбу гаджетининг 6/64 ГБ тезкор/ички хотирага эга варианти учун тахминан 209 АҚШ доллари, 6/128 гигабайтлиги учун эса деярли 223 доллар миқдорида нарх белгилаган. Ҳиндистонда уни 5 мартдан бошлаб, кўк ва қора корпусларда сотувга чиқаришади, кейинроқ эса Galaxy M31 бошқа бозорларда ҳам пайдо бўлади.\nЎҚИНГ: Samsung ҳали тақдим этмаган «мегамонстр» аллақачон сотувда: нархи, хусусиятлари ва «жонли» видеоси!\n#Samsung #андроид смартфон #нархлар #Samsung Galaxy M31


Андижонда Жанубий Фарғона канали ГЭС-1 модернизация...\n27 август куни Жанубий Фарғона канали ГЭС-1 да олиб борилган модернизация якунлари ва ГЭСнинг ишга туширилишига бағишланган тадбир бўлиб ўтди.\n1956 йили Жанубий Фарғона каналининг ўнг қирғоғида ПК 144+00 белгиси ҳудудида ЖФК ГЭС-1 нинг бош тўғони қурилган. Бош тўғоннинг вазифаси ЖФКда оқиб келаётган сувни керакли миқдорда деривация канали орқали ГЭСга ўтказишдан иборат. Деривация канали 26 м3/сек. сув қабул қилиш қобилиятига эга.\nГЭСнинг ўзи 1965 йилда ишга туширилган. Россиянинг «Уралэлектроаппарат» заводида ишлаб чиқарилган бир дона гидрогенератор вертикал ҳолда ўрнатилган бўлиб, унинг ўрнатилган қуввати 2,1 МВт ни ташкил этади. 1978-1979 йилларда ГЭС реконструкция қилинган.\n2018 йил январь ойида бошланган модернизация ишлари жорий йил август ойида муддатидан олдин якунига етди ва қайта қайта топширилди.\nМазкур лойиҳанинг умумий қимати 5,81 млн. АҚШ долларини ташкил этади. Ушбу лойиҳани амалга ошириш учун 2018 йилда эълон қилинган ҳалқаро тендер савдолари ғолиби «ENERGORESURS» МЧЖ қўшма корхонаси билан «Ўзбекгидроэнерго» АЖ ўртасида умумий қиймати 5,46 млн. АҚШ долларига тенг шартнома имзоланган.\nШундан, шартнома қийматининг 80 фоизи ёки 4,37 млн. АҚШ доллари Жаҳон банки маблағлари ва қолган 20 фоизи ёки 1,09 млн. АҚШ доллари «Ўзсаноатқурилишбанк» АТБ томонидан молиялаштирилган.\nМодернизация қилишда зарурий гидротехник асбоб-ускуналар Хитой Ҳалқ Республикасининг Hunan Allanward Hydro Generating Equipment компанияси томонидан етказиб берилди.\nАмалга оширилган модернизациянинг асосий мақсади - ГЭСнинг электр энергияси ишлаб чиқариш қувватини ошириш, электротехник, гидромеханик ва гидротехник қурилмаларининг ишончли ишлашини таъминлашдан иборатдир.\nЛойиҳанинг умумий қуввати 2,2 МВт бўлиб, йиллик ўртача электроэнергия ишлаб чиқариш 17,1 млн.кВт.соат га тенг.\nГЭСни ишга тушуриш расмий очилиш маросимида «Ўзбекгидроэнерго» АЖ, Андижон вилояти ҳокимлиги, туман ҳокимлиги, хорижий ва маҳаллий ҳамкорлар, ОАВ вакиллари иштирок этдилар.\nХориж 12/06, 20:47\nМисрга сув, Эфиопияга электр керак — Нил ГЭСи минтақавий инқироз ўчоғига айланиши мумкин\nИқтисодиёт 22/04, 11:25\nСардоба сув омбори қошида кичик ГЭС қурилиши бошланди (фото)


751 кўриб чиқилди\nМир Араб мадрсасини қурган зот Абдуллоҳ ал-Яманий тожу тахтдан кечиб Самарқанга таълим олишлик учун Ямандан келади. Хожа Аҳрори валийга шогирд тушиб у Зотдан қисқа муддатда иршод хати олгандан сўнг, Хожа Аҳрори Валийнинг бошқа шогирдлари бунда хафа ҳол бўлишади. Шунда Ҳазрат Хожа Аҳрори Валий қуйдаги байтни айтадилар:\nГар дар Яманий бо мани дар пеши мани,\nГар дар пеши мани боман найи дар Яаманий.\nМан бо ту чунинам эй нигори Яманий,\nХуд дар ажабамки, ман туям ё тумани.\nЯмандасану, лекин фикру хаёлинг мен билан, мени олдимдасан,\nМен билансану фикру хаёлинг Яманда сен Ямандасан.\nМен сен билан фахрланаман, эй Яманнинг нақшу-нигори,\nМен ўзим ажабдаманки, сен мен мисан, ёки мен сен.\nАгар талаба ҳар доим устозининг айтганларини жон қулоғи билан тинглар экан, агар талаба ҳар доим устозини олдида одоб билан туришар экан дунёлар уникидир, барча нарсаларнинг соҳиби бўлишлиги тайиндир. Амир Абдуллоҳ ал-Яманийдек Зот тожу тахтдан кечиб Аллоҳ йўлида таълим олишлик учун келиб таълим олиб, Бухоройи шарифда Мир Араб мадрасасини қурди. Мана беш асрдирки, инсонлар келиб бу даргоҳдан таълим тарбия олишади. Зиёратчиларнинг эса кети узилмайди, бу ҳам бўлса Аллоҳ йўлида олган илмлари сабабдир. Дунёлардан кечиб илмга шошилган инсоннинг хайрли оқибати мана шундай бўлади. Чунки, Росулуллоҳ соллаллоҳу алайҳи васалламнинг ҳадиси муборакларида қуйдагилар келтирилади:\nМана неча асрлардирки, инсонлар бу даргоҳдан таълим – тарбия олмоқда, бу ҳам садақайи жория. Инсонлар бу даргоҳдан таълим-тарбия олиб бу даргоҳни қурган зот ҳаққига дуои хайрлар қилишмоқда, бу савобларнинг барчасига Иншоаллоҳ бу даргоҳнинг қурган зотлар ноил бўлиб келишмоқда.\nИнсонни бундай хайрли ишга йўналтирадиган, яхшиликларни ўргатадиган зотлар бу албатта устозлардир.\nУстозларнинг ҳаётдаги ўрни беқиёсдир. Ота она болани етиштириб устозга топширади ва устоз эса уларга ҳаётда ўз ўрнини топишга хизмат қиладиган инсонлардирлар. Ривожланган давлатларнинг биридан сўрашибди: “сизлар бундай даражаларга қандай эришдингизлар” деганда. Улар: “биз аввало устозларимизни қадрладик ва улар бизни фарзандларимизни тарбиялаб беришди” деб жавоб берганлар.\nПешку туман “Бобо Араб” жомеъ масжиди имом хатиби,


2020 йил 27 январ, душанба\n544 15:05 17.09.2019\nوَوَصَّىٰ بِهَآ إِبۡرَٰهِۧمُ بَنِيهِ وَيَعۡقُوبُ يَٰبَنِيَّ إِنَّ ٱللَّهَ ٱصۡطَفَىٰ لَكُمُ ٱلدِّينَ فَلَا تَمُوتُنَّ إِلَّا وَأَنتُم مُّسۡلِمُونَ\nИброҳим, у билан бирга Яъқуб ҳам болаларига шу динни васият қилиб дедилар: «Ўғилларим, албатта, Аллоҳ сиз учун шу динни танлади. Бас, мусулмон бўлган ҳолингиздагина дунёдан ўтинг!»\nИброҳим алайҳиссалом болаларига оламлар Парвардигорига таслим бўлишни васият қилди. Яъқуб алайҳиссалом ҳам худди шундай қилди. Иккаласи ҳам болаларини чақириб, шундай дедилар: "Аллоҳ сизларга Ислом динини ихтиёр этди. Энди то ўлим келгунига қадар уни маҳкам тутиб, зоҳирда ҳам, ботинда ҳам Аллоҳга мусулмон бўлиб ўтинглар".\n(Эй яҳудийлар), ёки Яъқубга ўлим келгач, у ўғилларига: «Мендан кейин нимага ибодат қиласизлар?» деганида: «Сенинг Аллоҳинг ва оталаринг Иброҳим, Исмоил ва Исҳоқларнинг Аллоҳи бўлмиш ягона Аллоҳга ибодат қиламиз ва бизлар фақат Унинг Ўзигагина бўйинсунувчилармиз», деб жавоб қилганларига гувоҳ бўлганмисизлар?\nЁки сизлар Яъқуб алайҳиссалом ўлими келган пайтда болаларидан: "Мен ўлганимдан кейин нимага ибодат қиласизлар?" деб сўраган вақтида ўша ерда бўлиб, шу воқеанинг гувоҳи бўлдингизми? Ўшанда болалари: "Сизнинг ва ота-боболарингиз Иброҳим, Исмоил ва Исҳоқнинг илоҳи бўлмиш Аллоҳга ибодат қиламиз, Унга ҳеч нарсани шерик қилмаймиз, ёлғиз Унинг Ўзига таслим бўламиз ва бўйсунамиз", дейишганди.\nتِلۡكَ أُمَّةٞ قَدۡ خَلَتۡۖ لَهَا مَا كَسَبَتۡ وَلَكُم مَّا كَسَبۡتُمۡۖ وَلَا تُسَۡٔلُونَ عَمَّا كَانُواْ يَعۡمَلُونَ\nУлар ўтиб кетган кишилардир. Уларнинг қилган амаллари ўзлари учун, сизларнинг қилган амалларингиз ўзларингиз учундир. Ва сизлар улар қилган амаллар учун масъул бўлмайсиз.\nБу уммат бошқа миллатлар қатори ўтиб кетиб бўлди. Қилганини қилди. Яхши амал қилдими, ёмон амал қилдими, нима қилган бўлса, ўзига қилди. Уларнинг қилган ишлари учун сизлар жавобгар бўлмайсизлар. Сизларнинг қилган ишларингиз учун улар жавобгар бўлмайдилар. Ҳеч ким ҳеч кимнинг гуноҳи учун масъул бўлмайди. Ҳамма ўзи қилган ишига жавоб беради. Шундай экан, олдинги ўтганларнинг ишлари билан овора бўлиб, ўзларингизнинг амалларингизга бепарво бўлиб қолманглар. Зеро, одамга Аллоҳнинг раҳмати ва ўзининг қилган яхши амалидан бошқа ҳеч нарса асқотмайди.\nТақводор мўмин ўзининг солиҳ амалларига алданиб қолмайди. Аксинча, доим қабул бўлмай қолишидан қўрқиб туради. Шунинг учун Аллоҳдан қабул қилишини сўраб, тинимсиз дуо қилади.\nПайғамбарлар отаси Иброҳим алайҳиссаломнинг дуоси нақадар баракали бўлди. Аллоҳ унинг дуосини ижобат қилиб, пайғамбарлар ҳотами ва афзали Муҳаммад алайҳиссаломни Макка аҳлидан чиқарди.\nИброҳим алайҳиссаломнинг дини табиатга тўғри келадиган покиза миллат динидир. Ундан фақат ўз табиатига қарши чиқадиган нодон-жоҳилларгина юз ўгирадилар.\nЗурриётга ҳидоятга эргашишни васият қилишнинг, улардан ҳақиқатни маҳкам ушлаш ва унинг устида сабот билан туриш ҳақида аҳду паймон олишнинг машруълиги.\nوَقَالُواْ كُونُواْ هُودًا أَوۡ نَصَٰرَىٰ تَهۡتَدُواْۗ قُلۡ بَلۡ مِلَّةَ إِبۡرَٰهِۧمَ حَنِيفٗاۖ وَمَا كَانَ مِنَ ٱلۡمُشۡرِكِينَ\nЯҳудий ёки насроний бўлинг, ҳидоят топасиз, дедилар. Айтингки, балки ҳақ йўлдан тойилмаган, мушриклардан бўлмаган Иброҳим миллатига — динига (эргашамиз).\nЯҳудлар бу умматга яҳуд бўлсангизлар, ҳидоят топасизлар, деган бўлса, насоролар насоро бўлсангизлар, ҳидоят топасизлар, дедилар. Эй Муҳаммад алайҳиссалом, биз ботил динлардан ажралиб турадиган ҳақ динга, мушриклардан ажралиб турадиган Иброҳим динига эргашамиз, деб айтинг.\nقُولُوٓاْ ءَامَنَّا بِٱللَّهِ وَمَآ أُنزِلَ إِلَيۡنَا وَمَآ أُنزِلَ إِلَىٰٓ إِبۡرَٰهِۧمَ وَإِسۡمَٰعِيلَ وَإِسۡحَٰقَ وَيَعۡقُوبَ وَٱلۡأَسۡبَاطِ وَمَآ أُوتِيَ مُوسَىٰ وَعِيسَىٰ وَمَآ أُوتِيَ ٱلنَّبِيُّونَ مِن رَّبِّهِمۡ لَا نُفَرِّقُ بَيۡنَ أَحَدٖ مِّنۡهُمۡ وَنَحۡنُ لَهُۥ مُسۡلِمُونَ\nАйтингиз (эй мўминлар), Аллоҳга ва бизга нозил қилинган китобга ва Иброҳим, Исмоил, Исҳоқ, Яъқубга ва ўша уруғ-авлодга нозил қилинган нарсаларга, Мусо ва Ийсога берилган нарсаларга ва барча пайғамбарларга Парвардигорлари тарафидан берилган нарсаларга ишондик. Биз улардан бирортасини ажратиб қўймаймиз ва биз У зотга (Аллоҳ таолога) бўйинсунувчилармиз.\nЭй мўминлар, ноҳақ, пуч даъво билан юрган яҳуд ва насороларга шундай денглар: "Биз Аллоҳга, бизга нозил қилинган Қуръонга иймон келтирдик. Иброҳим алайҳиссалом ва у кишининг ўғиллари Исмоил, Исҳоқ ва Яъқуб алайҳиссаломларга нозил қилинган ҳукмларга ишондик. Яъқуб алайҳиссаломнинг авлодидан бўлган пайғамбарларга нозил қилинган ҳукмларга иймон келтирдик. Аллоҳ Мусо алайҳиссаломга берган Тавротга ва Ийсо алайҳиссаломга берган Инжилга иймон келтирдик. Аллоҳ ҳамма пайғамбарларга берган китобларга ишондик. Улардан бирортасини ажратиб, куфр келтирмаймиз. Ҳаммасига бирдек ишонамиз. Биз ҳар қандай нуқсондан пок Аллоҳга бўйсунувчилармиз, итоат этувчилармиз".\nЭнди агар улар сизлар иймон келтирган нарсаларга иймон келтирсалар, ҳақ йўлни топибдилар. Агар юз ўгирсалар, у ҳолда, шубҳасиз, сизларга нисбатан гина ва адоватлари бордир. Уларнинг ёмонлигидан сизга (Эй Муҳаммад алайҳис-салоту вас-салом), Аллоҳнинг Ўзи етарлидир. У эшитгувчи, билгувчидир.\nЯҳудлар, насоролар ва бошқа кофирлар сизларга ўхшаб иймон келтирсалар, Аллоҳ рози бўладиган тўғри йўлга ҳидоятланадилар. Иймон келтиришдан юз ўгирсалар, ҳамма пайғамбарларни ёки айримларини ёлғончига чиқарсалар, демак, уларнинг ичида гина-адоват бор. Эй Муҳаммад алайҳиссалом, сиз хафа бўлманг. Уларнинг озорларидан ҳимоя қилишга, уларга қарши сизга ёрдам беришга сиз учун Аллоҳнинг Ўзи етарлидир. Аллоҳ уларнинг гап-сўзларини эшитиб турадиган, ниятларию амалларидан хабардор Зотдир.\nАллоҳнинг ранги-ла (рангинмиз). Аллоҳдан ҳам гўзалроқ ранг бергувчи борми? Бизлар Унгагина ибодат қилгувчилармиз.\nЗоҳирда ҳам, ботинда ҳам табиатингизга мос келадиган Аллоҳнинг динини маҳкам тутинглар. Аллоҳнинг динидан ҳам гўзалроқ дин борми? Ахир у табиатга мувофиқ бўлса, фойда келтирса, зарарни даф қилса. Айтинглар: "Биз ёлғиз Аллоҳгагина ибодат қиламиз. Унга ҳеч нарсани шерик қилмаймиз".\n6-қисм 7-қисм 8-қисм 9-қисм 10-қисм 11-қисм 12-қисм\nИлм Бақара сураси Тафсир\nФиқҳни билмайдиган сиёсатчи сиёсатчими?\n986 23:00 24.01.2020\n738 22:30 24.01.2020\n543 20:30 24.01.2020\n1969 08:00 24.01.2020\n239 07:20 24.01.2020\n691 19:00 22.01.2020


Учқудуқлик чилангарнинг иқтидорини кўринг. Қойилмисиз? (фото)\n15.01.2020 10:17 0 2942\nСуратдаги от ҳайкалини кўряпсиз-а? Унинг муаллифи донғи кетган ҳайкалтарош эмас, балки оддий чилангар йигит: Анвар Сулаймонов. Йигирма олти ёшда. Учқудуқлик. НКМК Шимолий кон бошқармасида ишлайди. У ясаган от ҳайкали Учқудуқдаги «Олтин кўл» мажмуасига қўшимча кўрк бериб турибди.\nАнвар отни ясаш учун 35 кун вақт сарфлади. Каркас тайёрлаш учун 15 кун вақт керак бўлди. Отнинг тана қисми темирдан. Металл чиқиндиларини бир-бирига пайвандлаб тайёрлади. Ҳайкал 400 кило тош босади. Ёллари металл троссдан. Оёқлар тик туриши учун 102 см.ли трубадан фойдаланди.\nАнварнинг айтишича, отнинг калласи танасига мос тушмагани учун 3 марта қайта тайёрлашга тўғри келди. У ҳайкалтарош эмас, балки бу ҳунар унинг «хобби»си. У яна от ҳайкали ясамоқчи. Бу галгиси оқ рангда ва эртакдагилардагидек қанотлари бўлади. Эътиборлиси шундаки, Анвар бу иши учун ҳеч қандай рағбат олмади. Фақат истироҳат боғига дам олиш учун келаётганлар қизиқиш билан унинг «оти» ёнида суратга тушаётганларини кўрса, қувончини ҳеч нарса билан тенглаштирмайди.\nҲақиқий иқтидорлар ёнимизда... Уларни ўз вақтида илғай олсак бас!\nучқудуқ чилангар от ҳайкали\nУчқудуқда 8 ёшли бола 5-қаватдаги балконда осилиб қолди (видео)


Азотли Ўғитлар ҳақида — У ким, бу нима — QOMUS.INFO\nQOMUS.INFO > А ҳарфи > АЗОТЛИ ЎҒИТЛАР\nАЗОТЛИ ЎҒИТЛАР — таркибида азот бўлган ва ўсимликларнинг азот билан озиқланиш манбаи сифатида қўлланиладиган органик ҳамда анорганик моддалар, ўсимликларни азот билан озиқлантириш манбаи. Азотли ўғитлар 1914—18 й. ларда аммиакни ҳаводаги азот ва водороддан синтезлаш саноат миқёсида ўзлаштирилганидан кейин кимё саноатида ишлаб чиқарилди. Ўзбекистонда биринчи марта Чирчиқ электр кимё ктида 1940 й. да ишлаб чиқарилган. Фарғона азотли ўғитлар з-ди, Навоий кимё к-тида асосий турдаги Азотли ўғитлар ишлаб чиқарилади. ЎзР кимё саноатининг Азотли ўғитлар ишлаб чиқариш бўйича йиллик қуввати 2,8 млн. т (1995 й. да 1012,1 минг т А. у. ишлаб чикарилди; 100% озиқ-модда ҳисобида). Азотли ўғитлар органик (гўнг, торф, компост), минерал (аммиакли селитра, аммоний сульфат, мочевина ва сувли аммиак) ҳамда кўкат ўғитлар (люпиннинг кўк массаси, сераделла ва б.)га бўлинади. Азотли ўғитларни и. ч. да аммиак ва нитрат кислота асосий хом ашё бўлиб хизмат қилади. Азотли ўғитлар ноқоратупроқ зонада, ўрмонли дашт зонанинг нам жойлари ва суғориладиган деҳқончилик зонасида қ. х. ўсимликлари ҳосилдорлигини оширишда энг яхши восита ҳисобланади. Ўсимликлар кўпинча азотнинг минерал бирикмаларидан, асосан, нитрат ва аммоний тузларини узлаштиради. Минерал Азотли ўғитларда азот аммиакли, аммиакли-нитратли, нитратли ва амидли кўринишларда бўлиши мумкин. Бу ўғитлар таркибидаги азотни ўсимликлар осон узлаштиради ва унинг таъсири тез билинади. Суғорма деҳқончилик минтақасида қўлланиладиган Азотли ўғитларнинг асосий миқдорини аммиакли селитра ва мочевина ташкил этади.\nАммиакли ўғитларга (азот NH3 шаклида) аммоний сульфат, аммоний хлорид, аммоний бикарбонат, сувсиз аммиак, сувли аммиак, аммиакатлар киради. Аммоний сульфат таркибидаги аммиакли азот тупроққа ютилмайдиган нитрат ҳолидаги азотга нисбатан тупроқда яхши ушланиб, камроқ ювилиб кетади.\nАммиакли – нитратли ўғитлар (азот NH3 ва NO3 шаклида) — буларга аммиакли селитра (аммоний нитрат, нитрат кислотанинг аммоний тузи) ва аммоний сульфонитрат киради. Аммиакли селитра асосан донадор ҳолда ишлаб чиқарилади; бу ўғит таъсирида тупроқнинг мухити кучсиз кислотали бўлади.\nНитратли ўғитларга (азот NO3 шаклида) натрийли, кальцийли, калийли селитралар киради. Нитратли ўғитлар физиологик ишқорийдир, уларни кислотали мухитга эга бўлган тупроқларда ишлатса яхши натижа беради.\nАмидли ўғитларга (азот NH2 шаклида) мочевина (карбамид), мочевина-формальдегидли ўғитлар киради. Суғориладиган деҳқончиликда мочевина Азотли ўғитлар ичида энг самарали ҳисобланади. Мочевина-формальдегидли ўғитлар тупроқ қатламидан ювилиб кетмайди, улар тупроқда секин эрийди. Азотли ўғитлар меъёри тупроқ-иқлим шароити, ўсимликларнинг биол. хусусиятлари, тупроққа солинадиган органик ўғитлар миқдори ва б. га боғлиқ. Азотли ўғитлар қўллаганда ўсимликлар ҳосилдорлигини ошиши турлича бўлиб, бу кўрсаткич тупроққа қандай ишлов берилишига, ўстирилаётган экин тури ва б. омилларга боғлиқ. Дала шароитида ўтказилган тажрибалар шуни кўрсатадики, Азотли ўғитларни қўлланганда пахта ҳосили гектарига 13,5—15,7 ц ва ундан ҳам ортиши мумкин. Ҳосилдорлик гектарига 37,4—39,8 ц бўлиши учун пахта даласига гектарига 250—300 кг соф азот миқдорида ўғит солиш зарур (яна қ. Минерал ўғитлар).\nPrevious PostАЗЛАРОВ Турсун Абдураҳимович\nNext PostАЙЛАНМА ПЛУГ


Россия Сурияга қурол жўнатди\nСуриядаги тўқнашувларда жума куни камида 70 одам ҳалок бўлгани хабар қилинди.\nРоссиянинг қурол юкланган кемаси бугун Суриянинг Тартус бандаргоҳига етиб келади. Қурол Сурия ҳукумат кучларига ҳарбий ёрдам сифатида жўнатилган.\nБу маълумотни биринчи бўлиб Ал-Арабия телеканали маълум қилди. Кейинроқ эса Сурияга Россия қурол жўнатгани ҳақидаги хабарни Reuters ахборот агентлигига Ню –Йоркдаги дипломатик манбаалар ҳам тасдиқлади.\nНю –Йоркдаги дипломатик манбага кўра, Россиянинг “Профессор Кацман” кемаси Малтадаги Қибрис ширкатига тегишли. Бу ширкатни эса Россия фирмаси ташкил қилган. Мазкур фирма “Рособоронэкспорт” давлат корпорацияси топшириғига биноан ҳаракат қилаётгани айтилмоқда. Бироқ Россия расмийлари бу борада бирон бир шарҳ беришдан бош тортмоқдалар.\nАҚШ ва Европа Иттифоқи БМТнинг Хавфсизлик кенгашида Сурияга қурол сотишга эмбарго жорий этиш чорасини кўрган эди. Бироқ бу эмбарго Россия ва Хитой томонидан қўйилган вето оқибатида жорий этилмай қолган.\nАйни пайтда суриялик фаоллар ҳукумат кучлари пайшанба куни президент Башар Асад истеъфосини талаб қилиб намойиш бошлаган Хоула шаҳрига жума куни ҳужум бошлаганини билдирмоқдалар.\nSyrian Observatory for Human rights ташкилоти маълумотига кўра, тўқнашувда камида 50 одам, жумладан, кўплаб болалар ҳалок бўлган. Бу ахборотни мустақил тарзда текшириш имконияти бўлмади.\nАйрим хабарларга қараганда, жума куни ҳукумат кучлари Алеппо шаҳрига ҳам киритилган.\nМаълумотларда айтилишича, жума куни ҳукумат кучлари олиб борган ҳарбий амалиётлар натижасида Сурияда камида 70 одам ҳалок бўлган.\nСурияда БМТнинг махсус вакили Кофи Аннан томонидан таклиф қилинган тинчлик режаси қабул қилинганига қарамай зўравонликлар давом этмоқда.\nБМТ Бош котиби Бан Ки Мун жума куни халқаро тинчлик режасига қатъий амал қилиниши шартлигини билдирди. Бан Ки Мун Сурияда низолашаётган тарафлардан бирортаси бошқа давлатлардан қурол ёки маслаҳат тарзида ёрдам олмаслиги кераклигини таъкидлади.\nБМТ Бош котиби ўз чиқишида Сурия ҳудудида “уюшган террорчилик гуруҳлари” фаоллашаётганидан ташвиш билдирди.\nБМТ ва Араб Лигасининг Суриядаги махсус вакили Кофи Аннан яқин кунларда Дамашққа боришини маълум қилди.


Чеченлар ўзаро музокара ўтказмоқда\n10 апрел 2021, Тошкент вақти: 20:31\nАҳмад Закаев Чеченистон парламенти раиси Дукваха Абдураҳмонов билан бўлиб ўтган музокараларда ўзининг Чеченистонга қайтиши масаласи муҳокама қилинмаганини айтди.\nЧеченистонда миллий ярашувга эришиш бўйича сургунда фаолият юритаётган Чеченистон Ичкерия республикаси ва Москва тарафдори бўлган Чеченистон республикаси расмийлари маслаҳатлашув ўтказди.\nСургунда фаолият юритаётган Чеченистон Ичкерия республикаси ҳукуматига 2007 йилдан бери раҳбарлик қилиб келаётган Аҳмад Закаев 24 июл куни Ослода ўтказилган матбуот анжуманида Чеченистонда миллий ярашувга эришиш учун Москва тарафдори бўлган Чеченистон республикаси расмийлари билан маслаҳатлашув олиб бораётганини айтди.\nЗакаев икки кун давомида Чеченистон республикаси президенти Рамзан Қодировга яқин шахс экани айтилаётган, республика парламенти раиси Дукваха Абдураҳмонов билан музокара ўтказган. Осло шаҳридаги дастлабки сўзлашув тўрт ҳафта олдин бўлиб ўтган эди. Томонлар учинчи давра музокараларни 10-14 кундан кейин Лондонда ўтказишга келишиб олган.\nИвар Амундсен қароргоҳи Лондонда жойлашган Чечен тинчлик форуми раҳбари. Бу форум Осло шаҳрида икки давра чеченлараро музокаралар ўтказилишида воситачилик қилди.\nОзодликка интервью берган Амундсен Ослодаги музокаралар сернатижа ва ижобий бўлганини айтди. Унга кўра, музокараларни Қодиров қўллаб-қувватлагани жуда муҳимдир. Боиси Қодировнинг ортида Кремл турибди.\nАмундсен фикрича, бу Чеченистонда тинчлик қарор топтиришнинг ягона йўли мулоқот олиб бориш экани ва бу ишда Закаевдан фойдаланиш кераклигини Москва ниҳоят тушуниб етган.\n- Россия ҳукумати ҳозиргача рад этиб келган ушбу диалог муаммони ҳал қилишда ягона реалистик ёндошув сифатида тўсатдан қабул қилинди, деди Амундсен.\nЧеченистон республикаси президенти Рамзан Қодиров сўнгги 12 ой давомида Закаев билан мулоқотда бўлиб келгани иддао қилди. У Закаев ҳозирги расмий лавозимида Чеченистонга қайтишга тайёр эканига бир неча марта ишора қилди. 28 июн куни Қодиров Закаевга узил-кесил қарор қабул қилиши учун бир ой муҳлат белгилади.\nБироқ Озодликка интервью берган Закаев Ослода ўтган музокараларда ўзининг Чеченистонга қайтиши масаласи муҳокама қилинмаганини айтди.\n- Биз шахсан менинг қайтишим ва ишга жойлашишим масаласини бир марта ҳам муҳокама қилмадик. Бу журналистлар ва сиёсий таҳлилчиларнинг миш-мишлари, тахминлари ва талқинларидан бошқа нарса эмас, деди Закаев.\nОсло музокаралари Чеченистондаги вазиятга қандай таъсир этиши мумкинлиги масаласи ҳозирча очиқ қолмоқда. Бироқ таҳлилчилар фикрича, Осло музокараларнинг аҳамияти шундан иборатки, бу Россия президенти Дмитрий Медведев Шимолий Кавказдаги вазиятни барқарорлаштириш учун Чеченистонга бўлган ёндошувни қайта кўриб чиқаётгани белгиси бўлиши мумкин.


Нима учун ҳозир ёш кўриниш урфда эмас?\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Нима учун ҳозир ёш кўриниш урфда эмас?\t14:49, 16 апрель\tАктриса Шарлиз Терон GQ журнали муқоваси учун суратга тушиб, аёлнинг ёши ҳақидаги фикрлари билан ўртоқлашиб, интервью берди, деб хабар берди “Lady.mail.ru” нашри. “Аёллар вақт ўтган сари кексаликка юз тутиб, эркаклар эса кундан-кунга ёшариб боради, деган фикр сингиб қолган жамиятда яшаяпмиз. Биз жамият ўзининг нуқтаи назарини ўзгартиришини кутдик, аммо ўзимиз уни ўзгартиришимиз лозимлигини, бунга қурбимиз етишини тушуниб етдим”, – дейди Шарлиз Терон.\nБаъзи бир аёллар жамият фикрини ўзгартириш билан овора бўлган вақтда, баъзи бирлари эса 40 ёшида 20 ёшли қиздай кўриниш ҳақида орзу қилади. “Агар ёш кўринмасанг, ҳеч кимни мафтун этолмайсан”\n“Юзимни нима қилсам экан?” деб сўрайди дугонам.\nУнинг юзига ҳайрон боқаман. Менимча, ёшартирувчи бирор муолажа ўтказмоқчи шекилли. “Нима кераги бор? Юзингни териси одам ҳавас қиладиган даражада силлиқ, вақти-соати келганда бирор нима қиларсан”, дейман ҳайрон бўлиб. Дугонам 39 ёшга кирганига қарамай, юзи ҳақиқатан ҳам силлиқ, тоза, ажин тушмаганлигидан 30 ёшли аёлни эслатади. Агар сиз ҳам 39 ёшга кирган бўлсангиз, демак 10 йилдан бери фақат ёшариш, ажинлардан терингизни ҳимоя қилиш ҳақида ўйлайсиз.\nГўзалликни, жозибадорликни аёллар фақат ёшликда, ёш бўлишда деб ўйлашади. Агар ёш кўринмасанг, демак хунук аёлга айланасан деб ҳисоблашади. Бу аёллар тўқиган энг мудҳиш афсона бўлиб, унга ишонган аёл “ялмоғиз кампир”га айланиши ҳеч гап эмас. “Пластик жарроҳликдан кейин ҳам ўзгармаган юзлар”\nКўзгуга қарайсиз, юзингиз охирги 10 йил мобайнида қанча жарроҳликни бошидан ўтказмади дейсиз: ботокс, ринопластика, мезотерапия, пилинг, филерлар, биоревитализация ва ҳоказолар...\nИлгари юзингиз бошқаларникидан фарқ қилган бўлса, энди у деярли ҳамманики билан бир хил, ўхшаш бўлиб қолган. Бундан Анжелина Жоли ва яна бир танишим мустасно, улар коррекция таъсирида мутлақо ўзгармаган, қолганларники эса ниқоб холос.\nАгар пластик жарроҳлик йўли билан юзимни, ёшлигимни сақлаб қоламан десангиз, адашасиз, орадан ўн йил ўтгандан кейин жарроҳликдан фойдаланганингизга афсусланасиз. “Ҳозир ҳеч ким 50 ёшли аёлни кексайган деб ҳисобламайди”\nҚанча ҳаракат қилманг, барибир ҳақиқий ёшни яширишнинг иложи йўқ. Ташқи қиёфангиз чиройли кўрингани билан ҳеч ким 50 ёшида 30 ёшли аёлни эслатмайди. Илгарилари 50 ёшли аёл кексайган деб ҳисобланган бўлса, ҳозирда бу қарашлар ўзгариб кетган. Чунки бугунга келиб ёшга нисбатан муносабат ўзгарган. Бу одамнинг ўзига ҳам боғлиқ, агар 50 ёшда кампир қиёфасига киришни, ўзингизни кексайган деб ҳисоблашни истасангиз, марҳамат, атрофдагилар ҳам сизни шундай қабул қилишади. Ҳар доим лаб-лунжингизни осилтириб, дуч келган кийимни эгнингизга илиб олсангиз, ўзингизга қарамасангиз, қарабсизки, кампирсиз!\n“Ташқи қиёфанинг ўзи гўзаллик белгиси эмас. Юз терисини торттириш юзга табассум бахш этмайди”\nЕвропанинг ҳар қандай клубига ташриф буюрманг, у ерда 40 ёшдан юқори бўлган аёлларга кўзингиз тушади. Шундай клублардан бири ташкил этган концертда 60 ёшдаги швед аёли билан танишиб қолдим. У Европа бўйлаб сафарга чиққан, шаҳарма-шаҳар кезар, хостелларда тўхтар, жуда фаол ҳаёт кечирар эди.\nТашқи қиёфанинг ўзи ёшлик белгиси эмас. Агар мусиқага, рақсга, дунё бўйлаб сафар қилишга қизиқсангиз, бунинг учун юзингизни торттиришингиз шарт эмас. У сизга қувонч бахш этмайди. Зерикарли бўлган одамлар 20 ёшида ҳам кекса кўринишади, ёшлиги ҳам, ажинсиз юзи ҳам уни қариликдан қутқара олмайди.\n“Эркаклар қирқ ёшда ёш кўринади, аёллар эса аксинча...”\nҲар қандай инсон жинсидан қатъи назар, қирқ ёшида ҳам ботокссиз жуда жозибали кўринади. Эркаклар қирқ ёшида ҳам ёш кўринади, аёллар ансинча деган бемаъни фикрни хаёлдан чиқариб ташлаш лозим. Ёқимтойлик инсоннинг ёшига ҳам, жинсига ҳам боғлиқ эмас.\n“Аёллар фақат ёшлик бахт ато этади деб ўйлашади”\nЙиллар давомида онгимизга сингиб қолган бу фикрдан воз кечишимиз жуда қийин. Аёллар фақатгина ёшлик, гўзаллик бахт келтиради деб ўйлашади. Кечирасиз, бу хато фикр. Гўзал, жозибадор ва ҳаётга чанқоқ бўлишни орзу қилишнинг ўзи кифоя қилмайди, балки шундай инсон бўлишга ўзимиз ҳаракат қилишимиз лозим.


McDonald's Сингапурдаги барча ресторанларини ёпишга қарор қилди\nЮқтирганлар 11723 киши\nВафот этганлар 52 киши\n09:19 / 19.04.2020\nАмериканинг McDonald's корпорацияси Сингапурдаги тез овқатланиш тамаддихоналари тармоғи фаолияти тўхтатилганини эълон қилди. Бу ҳақда компаниянинг Facebook саҳифасида эълон жойланди.\n"Соғлиқни сақлаш вазирлиги тавсияларига мувофиқ ҳамда коронавирус тарқалишининг олдини олиш чоралари сифатида барча чакана савдо 19 апрелдан 4 майга қадар тугатилади", - дейилади баёнотда. Ушбу қарор етказиб бериш хизмати ҳамда "McAuto"га ҳам тегишли экани очиқланган. Ўтиб бораётган ҳафтада корпорациянинг Сингапурдаги 7 ходими коронавирусни юқтиргани хабар қилинган эди.\nУмуман, Сингапурда коронавирус билан хасталанган беморлар сони 6 мингга яқинлашмоқда. Соғайганлар сони 740 кишини ташкил этмоқда. Пандемия муносабати билан 7 апрелдан 4 апрелгача қисман карантин чоралари эълон қилинган эди. Бу ижтимоий аҳамиятга эга бўлмаган ва давлатнинг барқарор турмушини таъминлаш учун зарур бўлмаган барча корхоналар ёпилишини назарда тутади.\nБундан ташқари, мактаблар ва олий ўқув юртларидаги машғулотлар масофавий таълимга ўтказилган. Шу билан бирга, озиқ-овқат дўконлари, дорихоналар, сартарошхоналар ишлашда давом этмоқда. Кафе ва ресторанлар таомларни етказиб бермоқда, холос. Шаҳар бўйлаб ҳаракатланиш тақиқланмади, жамоат транспорти ва такси фаолиятини давом эттирмоқда.\n10:16 / 17.06.2020\nБизнес ва ишлаш учун энг яхши давлатлар маълум қилинди\n10:56 / 09.06.2020\nЎзбекистон ва Сингапур эркин савдо тўғрисида битим тузиши мумкин\n20:21 / 20.05.2020\nСингапурда илк бор интернет орқали қатл ҳукми чиқарилди\n01:36 / 12.05.2020\nСингапурда робот-ит одамлар орасидаги ижтимоий масофани назорат қилади


Олмазор туманида 2018 — 2020 йилларда қарийб 100 миллион долларлик 50 та лойиҳа амалга оширилади - Халқ сўзи\nОлмазор туманида 2018 — 2020 йилларда қарийб 100 миллион долларлик 50 та лойиҳа амалга оширилади\n10:48 17 Июль 2018 Иқтисодиёт\nТошкент шаҳрида Ўзбекистон Республикаси Олий Мажлиси Сенати Кенгаши ва халқ депутатлари Олмазор тумани Кенгашининг қўшма мажлиси бўлиб ўтди.\nПарламент ва ҳукумат аъзолари, мутасадди вазирлик ва идоралар раҳбарлари ҳамда оммавий ахборот воситалари ходимлари иштирок этган қўшма мажлисда Президентимиз Шавкат Мирзиёевнинг 2018 йил 29 июнь куни Олмазор туманига ташрифи давомида белгилаб берилган вазифалар ижроси юзасидан парламент ва жамоатчилик назоратини таъминлаш масалалари муҳокама этилди.\nДавлатимиз раҳбарининг туман фаоллари билан ўтказилган йиғилишда берган топшириқлари ижроси юзасидан қўшма мажлисга тайёргарлик кўриш бўйича Олий Мажлис палаталари ҳамда Ҳукумат томонидан тегишли “йўл хариталари” тасдиқланган эди. Уларга асосан, тегишли вазирлик ва идоралар томонидан тайёрланган тақдимотлар ва ахборотлар қўшма мажлис иштирокчиларига ҳавола этилди.\nТаъкидланганидек, давлатимиз раҳбари томонидан туманни ижтимоий-иқтисодий ривожлантириш бўйича барча даражадаги давлат ҳокимияти органлари зиммасига вазифалар юклатилди. Ўз навбатида, парламент, маҳаллий депутатлик корпуси ҳамда жамоат ташкилотларига мазкур масалалар ижроси юзасидан таъсирчан парламент, депутатлик ва жамоатчилик назоратини таъминлаш вазифаси топширилди.\nСўзга чиққанлар туманга инвестицияларни жалб этиш, кичик саноат зоналари фаолиятини самарали йўлга қўйиш бугунги куннинг энг долзарб масалаларидан бири бўлиб қолаётганини алоҳида таъкидлаб ўтдилар. Хусусан, ушбу йўналишда “Ўзэлтехсаноат”, “Ўзтўқимачиликсаноат”, “Ўзчармсаноат”, Фармацевтика агентлиги зиммасига Олмазор туманида замонавий ишлаб чиқаришларни йўлга қўйиш вазифаси юклатилганди. Унинг амалга оширилиши юзлаб янги иш ўринлари ташкил этилишига, пировардида ҳудуд ободлиги ва аҳоли турмуш фаровонлиги юксалишига хизмат қилиши муқаррарлиги қайд этилди.\nҚўшма мажлисда мазкур инвестицион дастурлар юзасидан мутасадди ташкилотлар тақдимотлари эшитилди.\n“Ўзтўқимачиликсаноат” уюшмаси раиси Илҳом Ҳайдаровнинг маълум қилишича, Олмазор туманида бугунги кунда уюшма таркибига кирадиган 23 та корхона фаолият юритади, уларнинг 15 тасида қўшимча яна 100 тага яқин иш ўринлари яратиш мумкин. Бундан ташқари, туманда амалга ошириш учун 8 та янги лойиҳа ишлаб чиқилди, бунга 17,5 миллион доллар сармоя киритилади. Бу лойиҳалар ҳаётга татбиқ этилса, туманнинг экспорт салоҳияти йилига яна 12 миллион долларга кўпаяди.\n— Маҳаллаларда хонадонма-хонадон айланиб чиқиш асносида ўнлаб қаровсиз, бўш турган бино ва иншоотлар аниқланди, — деди Олий Мажлис Қонунчилик палатаси депутати Азамат Пардаев. — Ваҳолонки, бугун кўплаб тадбиркорлар ўз фаолиятини кенгайтириш ҳамда инвестиция жалб қилиш учун қўшимча биноларга эҳтиёж сезмоқда. Саноатни, кичик бизнесни ривожлантириш орқали туман аҳолиси, айниқса, аёллар ва ёшлар учун юзлаб иш ўринларини яратиш мумкин. 2018 — 2020 йилларда туманда умумий қиймати 97,2 миллион АҚШ доллари, шу жумладан, 57,2 миллион долларлик тўғридан-тўғри чет эл инвестициясини жалб қилиш бўйича 50 та лойиҳа шакллантирилди. Ушбу лойиҳалар доирасида иккита шифохона, 8 та саноат, 10 та тўқимачилик, 13 та чарм-пойабзал маҳсулотлари, 3 та тиббий воситалар, 2 та тежамкор лапмалар ва қуёш коллекторлари, 3 та қандолат ва сариёғ ишлаб чиқариш корхоналари, 2 та спорт соғломлаштириш мажмуаси, мебель ишлаб чиқариш корхонаси, замонавий меҳмонхона, мактабгача таълим муассасаси, 2 та кўп қаватли тураржой, логистика маркази ва супермаркет қурилади. Бунинг эвазига туманда қарийб 5 минг иш ўринлари яратилади.\n— Биз нефть-газ, кимё, қурилиш соҳалари учун латекс ва ПВХ қопламали қўлқоплар ишлаб чиқаришни йўлга қўймоқчимиз, — дейди “Armatex” МЧЖ директори Рустам Аҳмедов. — Лойиҳанинг умумий қиймати 2 миллион доллар бўлиб, унинг ярми хитойлик шериклар томонидан киритилмоқда. Узоқ вақт мобайнида бўш турган фармацевтика базаси ҳудудидан 5 минг квадрат метр жой ажратиб берадиган бўлишди. 2019 йилнинг охирига бориб, мазкур лойиҳа тўла қувват билан ишлай бошлайди. Қўшимча 200 та иш ўрни яратилади. Қўлқопларнинг асоси маҳаллий пахта матосидан ҳамда резина қопламаси учун хом ашё эса Жанубий Осиё мамлакатларидан олиб келинади. Ҳозирги кунда бундай қўлқоплар чет элдан импорт қилинади. Корхонамизнинг биринчи босқичдаги қуввати маҳаллий бозордаги талабнинг ярмини қоплашга етади. Қолаверса, маҳсулотларимизга Қозоғистон ва Россия компанияларидан қизиқиш билдирилмоқда.\nБундан ташқари, Олмазор туманида йиллар давомида тўпланиб қолган уй-жой коммунал соҳадаги камчиликларни бартараф этиш масалалари муҳокама қилинди. Айниқса, кўп қаватли уйлардаги канализация тармоқларининг аҳволи, чиқиндиларни тўплаш ва олиб чиқиш билан боғлиқ муаммолар, ободонлаштириш борасидаги жиддий камчиликлар аҳолининг ҳақли эътирозларига сабаб бўлаётгани айтилди.\nШу билан бирга, туманда аҳоли бандлигини таъминлаш соҳасида ҳам қатор камчиликлар мавжуд.\nҚўшма мажлисда туман тиббий хизматининг аҳволи, мактабгача таълим ва умумий ўрта таълим тизимидаги масалалар ҳам атрофлича кўриб чиқилди. Муҳокама жараёнида ушбу соҳалардаги муаммоларни бартараф этиш юзасидан уй-жой коммунал хўжалиги, бандлик ва меҳнат муносабатлари, соғлиқни сақлаш, мактабгача таълим ҳамда халқ таълими вазирларининг тақдимот ва ахборотлари эшитилди.\n— Мактабгача таълим тизимида ҳам қатор янгиликлар юз беради, — дейди халқ депутатлари Олмазор тумани Кенгаши депутати Лола Мусажонова. — Тумандаги аксарият оилалар учун ушбу масала долзарб аҳамиятга эга. Негаки, етти ёшгача бўлган 20 мингдан ортиқ болалар бор. Тумандаги 58 та маҳалладан 20 тасида бирорта ҳам болалар боғчаси йўқ. Натижада 6 минг 200 нафардан ортиқ болалар мактабгача таълим муассасасига қамраб олинмаган. Яқин истиқболда туманда олтита давлат, яна 20 та давлат-хусусий шериклик асосида мактабгача таълим муассасасини барпо этиш режалаштириляпти. Натижада 2 мингдан ортиқ ўғил-қизларимиз мактабгача пухта тайёргарликдан ўтишади.\nТуманнинг бугунги ва истиқболдаги тақдири учун ҳал қилувчи куч бўлган ёшларни тарбиялаш, уларнинг куч ва имкониятларини эзгу мақсадлар рўёбига тўлиқ сафарбар этиш ҳар қачонгидан ҳам муҳим аҳамиятга эга. Айниқса, ҳуқуқбузарликлар профилактикаси ва жиноятчиликка қарши кураш масаласи доимий диққат марказида туриши зарур. Бу борада муайян ишлар амалга оширилган бўлса-да, унинг натижаларидан қаноат ҳосил қилиб бўлмаслиги алоҳида таъкидланди.\nМавжуд муаммоларни бартараф этиш юзасидан “Yoshlar — kelajagimiz” Давлат дастури доирасида Олмазор туманида тадбирлар ўтказиш, маҳаллаларда “Ёшлар меҳнат гузарлари”ни қуриш бўйича тақдимот ҳам намойиш этилди.\n— Олмазор туманида республикамизда Президентимиз ташаббуси билан синов тариқасида халқ депутатлари Кенгаши котибияти тузилди, депутатлар орасидан котибият раҳбари сайланди, — дейди Олий Мажлис Сенатининг маҳаллий ҳокимият вакиллик органлари фаолиятини кучайтиришга кўмаклашувчи комиссияси раиси Толибжон Мадумаров. — Котибият доимий комиссиялар, депутатлик гуруҳлари фаолиятини такомиллаштиради, сессияларга тайёргарликни мувофиқ-лаштиради, Кенгаш ва доимий комиссиялар иш режалари ижроси устидан назорат ўрнатади. Бу депутатлар фаоллигини оширишга, ҳудуд ижтимоий-иқтисодий ривожланишига доир дастурлар ижроси, бюджет маблағлари сарфланиши устидан самарали депутатлик назоратини ўрнатишга хизмат қилади.\nМажлисда Президентимиз томонидан белгилаб берилган вазифалар ижросини таъминлаш бўйича ишлаб чиқилган ва Олмазор туманида амалга оширилиши лозим бўлган комплекс чора-тадбирлар дастури ижроси юзасидан депутатлик ва жамоатчилик назоратини кучайтириш ҳақида Ўзбекистон Республикаси Олий Мажлиси Сенати Кенгаши ва халқ депутатлари Олмазор тумани Кенгашининг қўшма қарори қабул қилинди, тақдимотлар асосида “Йўл харитаси” тасдиқланди.\nҚўшма мажлисда Ўзбекистон Республикаси Олий Мажлиси Сенати Раиси Н. Йўлдошев, Қонунчилик палатаси Спикери Н. Исмоилов иштирок этди.


Олий ва юқори даражадаги ўзаро ташриф алмашувлари мунтазам равишда амалга оширилмоқда. Хусусан, Ўзбекистон Президенти Ислом Каримовнинг 2014 йил август ойида Хитойга буюрган давлат ташрифи икки томонлама ҳамкорликни сифат жиҳатидан янги босқичга кўтарди. 2014 — 2018 йилларга мўлжалланган Стратегик шериклик муносабатларини ривожлантириш дастурининг қабул қилингани мазкур ташрифнинг энг муҳим якуни бўлди. Шунингдек, 6 миллиард АҚШ доллари миқдоридаги савдо-иқтисодий, сармоявий ҳамда молиявий битим ва шартномалар мажмуи имзоланди.\nЎзбекистон ҳамда Хитой халқаро тизимлар доирасидаги ҳамкорликни кенгайтира бориб, бир-бирининг манфаатларини илгари суриш масалалари бўйича халқаро майдонда бир-бирини сиёсий қўллаб-қувватлаб келмоқда.\nХусусан, Шанхай ҳамкорлик ташкилотининг муваффақиятли ривожланишига алоҳида эътибор қаратилаяпти. Маълумки, жорий йилда ушбу ташкилотга раислик давлатимизга ўтди. ШҲТ йўналишидаги ҳамкорлик бугунги кунда минтақада ва умуман, бутун дунёда барқарорлик ҳамда хавфсизликни мустаҳкамлашда муҳим омил бўлиб бормоқда. Шу йил 9-10 июль кунлари ШҲТга аъзо мамлакатлар Давлат раҳбарлари кенгашининг навбатдаги мажлиси чоғида Президент Ислом Каримов томонидан билдирилган Ўзбекистоннинг Шанхай ҳамкорлик ташкилотига раислигидаги устуворликларини Хитой раҳбарияти қўллаб-қувватлади.\nШунингдек, томонлар минтақавий хавфсизликни мустаҳкамлашда ҳам фаол ҳамкорлик қилаяпти. Кўпгина халқаро муаммоларнинг ҳал этилиши юзасидан ҳар икки давлатнинг ёндашувлари ўхшаш ёки яқиндир.\nПарламентлараро алоқалар ҳам изчил ривожланмоқда. 2011 йили Ўзбекистон Республикаси Олий Мажлиси Сенати ва Халқ вакиллари Умумхитой кенгаши Доимий қўмитаси ўртасида Ҳамкорлик тўғрисидаги меморандум имзоланган эди. 2014 йилнинг ноябрь ойида Хитой Халқ Республикасининг Халқ сиёсий маслаҳат кенгаши миллий қўмитаси раиси ўринбосари, Миллатлар ишлари бўйича давлат қўмитаси раиси Ван Чжэнвэй раҳбарлигидаги парламент делегацияси Ўзбекистонга келди. Ўз навбатида, 2015 йилнинг май ойида Ўзбекистон парламенти аъзолари Хитойда бўлдилар.\nМунтазам равишда ҳукумат делегациялари даражасидаги учрашувлар ўтказилмоқда. Икки мамлакат ташқи сиёсат маҳкамалари ўртасидаги ҳамкорлик доирасида 2004 — 2015 йилларда сиёсий маслаҳатлашувларнинг 13 раунди бўлиб ўтди.\n2011 йилнинг октябрида Пекинда Ўзбекистон — Хитой ҳукуматлараро ҳамкорлик қўмитаси таъсис этилди. Унинг доирасида ҳар йили тармоқ кичик қўмиталарининг йиғилишлари ўтказилмоқда.\nМамлакатларимиз ўзаро манфаат кўриш тамойилларига асосланган ҳолда кўп қиррали савдо-иқтисодий, сармоявий ва молиявий ҳамкорликни янада кенгайтиришга устувор даражада аҳамият қаратмоқда.\nЎзаро савдонинг ўсувчанлиги ижобий баҳога лойиқдир. Масалан, кейинги олти йил ичида товар алмашинуви ҳажми уч баробар ўсиб, 2008 йилдаги 1,5 миллиард АҚШ долларидан 2014 йили 4,76 миллиард АҚШ долларига етди. Жорий йилнинг биринчи ярми якунлари бўйича эса бу кўрсаткич 2,1 миллиард АҚШ долларини ташкил қилди. Ўзбекистонда Хитой сармояси иштирокида тузилган 582 та корхона фаолият юритмоқда. Уларнинг 81 таси тўлалигича Хитой инвестициялари ҳисобига ташкил этилган. Юртимизда Хитойнинг 70 компанияси ўз ваколатхонасини очган.\nЎзбекистон томони 2011 йили Пекин томонидан илгари сурилган Ўзбекистон — Хитой юқори технологиялар саноат паркини ташкил этиш тўғрисидаги ташаббусни қўллаб-қувватлади. У 2013 йилнинг март ойида Сирдарё вилоятида филиали бўлган “Жиззах” махсус индустриал зонаси шаклида ташкил этилди. Ҳозирги пайтда бу ерда мобиль телефонлар, қурилиш ва пардозлаш материаллари, санитар-техник буюмлар, тормоз колодкалари, қуёш сув иситиш коллекторлари, тикув машиналари, тери буюмлари ҳамда бошқа маҳсулотлар ишлаб чиқарилмоқда.\nХитой Миллий нефть-газ корпорацияси (CNPC) ва Хитойнинг бошқа компаниялари Ўзбекистон ҳудудида углеводород конларини топиш ҳамда ўзлаштириш лойиҳаларида фаол қатнашмоқда. Мамлакатларимиз ўртасида энг қисқа темир йўл тармоғини барпо қилиш икки томонлама иқтисодий ҳамкорликнинг энг муҳим стратегик масаласи ҳисобланади.\nМолиявий соҳадаги ҳамкорлик ҳам фаол ривожланиб бораяпти. Хитой молия институтлари кредитларининг умумий ҳажми 6 миллиард АҚШ долларидан ошиб кетди. 1991 — 2014 йиллар оралиғида Хитой томонидан Ўзбекистонга соғлиқни сақлаш, таълим, қишлоқ ва сув хўжалиги, божхона ҳамда ҳуқуқни муҳофаза қилиш хизматлари салоҳиятини мустаҳкамлаш, кадрлар малакасини ошириш соҳаларидаги 35 та лойиҳани ҳаётга татбиқ этиш учун қарийб 200 миллион АҚШ доллари миқдорида грант маблағлари тақдим қилинди. Бугунги кунда уларнинг 25 таси муваффақиятли амалга оширилди.\nШунингдек, давлатларимиз маданият ва илм-фан соҳаларидаги алоқаларни ҳам изчил ривожлантирмоқда. 2003 йили Хитойнинг Чанчунь шаҳрида бўлиб ўтган VI жаҳон ҳайкалтарошлари форуми доирасида буюк миниатюрачи Камолиддин Беҳзод ҳайкали очилди.\nЎзаро маданий-гуманитар алоқаларни ривожлантиришда “Ўзбекистон — Хитой” ва “Хитой Халқ Республикаси — Марказий Осиё мамлакатлари” дўстлик жамиятлари муҳим аҳамият касб этмоқда. 2013 йилнинг май ойида Шанхай университети ҳузуридаги ШҲТ Жамоат дипломатияси илмий тадқиқот институтида Ўзбекистон тадқиқотлари ва таълим алмашинувлари маркази очилди.\nЎзбекистон Маданият ва спорт ишлари вазирлиги ҳамда ХХР Маданият вазирлиги ўртасидаги 2014 — 2017 йилларга мўлжалланган маданий алмашинувлар дастури маданият йўналишидаги ўзаро ҳамкорликни янада кенгайтиришда муҳим дастуриламал бўлаяпти. Масалан, 2011 йилда Пекин ва Сиань шаҳарларида Ўзбекистон маданияти ҳафталиги, 2012 йилда Тошкент ҳамда Самарқандда Хитой маданияти ҳафталиги ўтказилди. 2013 йили Хитойнинг бир қатор йирик шаҳарларида “Ўзбекистоннинг таниқли рассомлари асарлари” бадиий кўргазмаси ташкил қилинди. Ўз навбатида, 2014 йили хитойлик ёш рассомлар “Тошкент қувончлари” V халқаро болалар расмлари биенналесида иштирок этдилар. Унда тўққиз яшар Пан Юйцзе танловнинг асосий мукофотига сазовор бўлди. Хитойнинг “Jiangsu Women‘s Orchestra” гуруҳи 2015 йил 25-30 август кунлари Самарқанд шаҳрида бўлиб ўтган “Шарқ тароналари” ўнинчи халқаро мусиқа фестивалининг бош соврини — Гран-при билан тақдирланди.\nТаълим соҳасида давлат ҳамда идоралараро даражадаги, шу жумладан, ўзбек ва хитой тилларини ўрганиш бўйича талабалар ҳамда амалиётчилар алмашинувларининг кўлами кенгайиб бормоқда. 2005 йили Тошкентда очилган Конфуций институтида ҳар йили 350 нафардан зиёд тингловчи таҳсил олади. Самарқанд давлат чет тиллар институти ҳузурида иккинчи Конфуций институти фаолият кўрсатаяпти.\n2010 йилнинг июнидан эътиборан ХХР Миллатлар марказий университетида ўзбек тили бўлими иш олиб бормоқда, 2012/2013 ўқув йилидан бошлаб Пекин чет тиллар университетида ўзбек тили ўқитилиши йўлга қўйилди.\nТомонлар сайёҳлик соҳасидаги ҳамкорликка ҳам алоҳида эътибор қаратмоқда. 2010 йилдан Ўзбекистон Республикасига хитойлик сайёҳларнинг гуруҳ-гуруҳ бўлиб саёҳат қиладиган туристик мамлакат мақомини бериш жараёни бошланди. 2013 йилнинг ноябрь ойида икки мамлакат ҳукуматлари ўртасида имзоланган сайёҳлик соҳасидаги ҳамкорлик тўғрисидаги битим бу йўналишдаги алоқаларни янада кенгайтиришга хизмат қилаяпти. Хитойлик туроператорлар мунтазам равишда, шу жумладан, “Мега-инфо-тур” дастури доирасида ҳам Ўзбекистонга келишмоқда.\nМухтасар айтганда, Ўзбекистон Республикаси ва Хитой Халқ Республикаси ўртасидаги турли даражаларни қамраб олган бугунги муносабатлар очиқлик ҳамда ишончли мулоқотга асослангани билан янада аҳамиятлидир. Барча соҳадаги икки томонлама алоқаларнинг барқарор ўсувчанлиги ҳисобга олинганда, шуни қайд этиш мумкинки, Ўзбекистон Республикаси Президенти Ислом Каримовнинг Хитой Халқ Республикасига буюрган ушбу ташрифи давлатлараро муносабатлар тарихида яна бир муҳим воқеа бўлиб қолиши баробарида, Ўзбекистон — Хитой ўртасидаги ўзаро манфаатли ҳамкорликнинг янада чуқурлашиши ҳамда янги мазмун билан бойишига хизмат қилади.\nМазкур рукндаги бошқа мақолалар: « Самимий қутловлар\tЎзбекистон — Хитой: ҳамкорлик стратегик шериклик асосида изчил ривожланмоқда »


«Ҳокимлар ҳам энди чет тилини билиши керак» — президент – Газета.uz\nПрезидент Шавкат Мирзиёев келгуси йилдан бошлаб давлат идораларига ишга қабул қилиш ва янги лавозимга тайинлашда хорижий тилни билиш мажбурий бўлишини маълум қилди. Чет тилини яхши билган ходимларнинг иш ҳақига 20 фоизгача қўшимча устама белгиланади. Шунингдек, давлат раҳбари нодавлат таълим ташкилотларини қўллаб-қувватлаш, хорижий тилдаги янги телеканалларни ишга тушириш ва қизларни чет тилларини ўрганишга фаол жалб этиш бўйича топшириқлар берди.\n6 май 2021, 18:11 Сиёсат Жамият\nПрезидент Шавкат Мирзиёев ишга қабул қилиш жараёнида хорижий тилни билиш кераклигини, ҳокимлар ҳам чет тилини билиши кераклигини таъкидлади. Бу ҳақда давлат раҳбари раислигида чет тилларини ўқитиш тизимини такомиллаштиришга бағишланган видеоселектор йиғилишидан «Газета.uz» мухбири хабар бермоқда.\nПрезидент хорижий тилларни ўрганиш бўйича қишлоқ хўжалиги каби кластер тизимини жорий қилиш зарурлигини таъкидлади.\nКелгуси йилдан бошлаб, давлат идораларига ишга қабул қилиш ва янги лавозимга тайинлашда хорижий тилни билишнинг мажбурий талаби киритилади. Чет тилини чуқур эгаллаган ходимларнинг иш ҳақига 20 фоизгача қўшимча устама белгилаш тартиби жорий этилади.\n«Ишга қабул қилишда чет тилини билиш мажбурий бўлади. Ҳокимлар ҳам энди чет тилини билиши керак», — деди президент.\nПрезидент халқ таълими вазири ва вилоят ҳокимлари нодавлат таълим ташкилотлари билан ҳамкорликда чет тили олимпиадаларини йўлга қўйиши кераклигини қайд этди.\nИкки ҳафта ичида нодавлат таълим ташкилотлари ва хусусий мактаблар фаолиятини рағбатлантириш бўйича қарор лойиҳа ишлаб чиқилади. Бунда, кредит фоизлари харажатларининг бир қисми, Тадбиркорликни қўллаб-қуввватлаш жамғармаси ҳисобидан қоплаб берилади.\nҲар бир вазирлик, идора, давлат компаниялари ва йирик хусусий корхоналарда чет тилларини ўрганишни оммалаштириш мақсадида ҳафтанинг бир куни хорижий тилларни ўзлаштириш ва ўрганиш куни этиб белгиланади.\nБунинг учун, вазирлик ва идоралар, ҳокимликлар олийгоҳ ва хусусий таълим ташкилотлари мутахассисларини шартнома асосида жалб қилиб, ходимларга чет тилини ўргатишни ва хорижий тилларда ишлашни йўлга қўяди.\nХусусий сектор билан ҳамкорликда, тилни ўргатувчи интерактив материалларнинг Интернет-платформаси ва мобиль иловалари яратилиб, мактаб ва боғчаларда оммабоп видеодарслардан кенг фойдаланиш йўлга қўйилади. Кенг аҳоли қатламининг нутқ ва мулоқотини ривожлантиришга қаратилган чет тилларидаги мультфильм, ҳужжатли ва бадиий фильмлар ҳамда эшиттиришлар кўпайтирилади.\nШунингдек, Алишер Ходжаевга (МТРК раиси) уч ой муддатда кўрсатув ва эшиттиришлар 24 соат давомида тўлиқ чет тилларида эфирга узатиладиган янги теле- ва радиоканалларни ишга тушириши топшириғи берилди. Бунда, ҳар куни камида 3 соатлик дастур хорижий тилларни онлайн ўргатишга ажратилади.\nХорижий мутахассисларни жалб қилган ҳолда жойлардаги 128 та Ай-Ти марказларида ёшларни чет тилларига «онлайн» ўргатиш курслари йўлга қўйилади. Бунда, тил ўрганиш харажатларининг бир қисми Ёшлар жамғармаси ҳисобидан қоплаб берилади.\nИкки ой муддатда хорижий тилларни ўргатиш юзасидан маҳаллий электрон дастурларни ишлаб чиқиш «стартап» лойиҳалари бўйича танлов эълон қилинади. Танлов ғолибларига камида 100 миллион сўм маблағ ажратилади ва келгуси 5 йил давомида қўллаб-қувватланади.\nDeputatlarga ham bu ta’luqli bo’lishi kerak, ayniqsa Milliy Tiklanish deputatlariga.


Леонардо Ди Каприонинг "Оскар" олгани ҳажвий видеоларга сабаб бўлди\n18:43 / 29.02.2016\nБугун (28-29 февраль) АҚШда “Оскар” мукофотини топшириш маросими бўлиб ўтди. Унда актёр Леонардо ДиКаприо узоқ кутилган мукофотга – “Энг яхши эркак актёр” мукофотига сазовор бўлди. Актёр ушбу мукофотни Алехандро Гонсалеснинг “Омон қолган” фильмидаги роли учун олди.\nБу воқеа интернетда актёр иштирокидаги ҳажвий видеоларнинг кўпайишига сабаб бўлди. Уларда актёрнинг аввалги ролларидан кесилган кичик видеоларни “Оскар” мукофотини олиш билан боғлиқ ҳажвий видеороликларга айлантиришган.\nҚуйида улардан бир нечтасини кўришингиз мумкин.


Эртага баъзи вилоятларда кучли шамол кузатилади | Qalampir.uz\nЭртага баъзи вилоятларда кучли шамол кузатилади\nБу қизиқ\t21 Декабрь 2021 15:44 7188\nГидрометеорология хизмати маркази эртага, 22 декабрь куни Ўзбекистонда қандай об-ҳаво кузатилиши ҳақида маълумот берди.\nТошкент шаҳрида ҳаво ўзгариб туради, кечаси ва эрталаб ёмғир ёғади. Шамол ғарбдан 7-12 м/с тезликда эсади. Ҳарорат кечаси 5-7° илиқ, кундузи 14-16° илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади, баъзи жойларда 17-22 м/с гача кучаяди. Ҳарорат кечаси 4-9° илиқ, кундузи 6-11° илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади, 17-22 м/с гача кучаяди, баъзи жойларда 25-28 м/с гача кучайиши мумкин. Ҳарорат кечаси 4-9° илиқ, кундузи 12-17° илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, кечаси ва эрталаб баъзи жойларда ёмғир ёғади. Баъзи жойларга туман тушиши мумкин. Шамол шарқдан 7-12 м/с тезликда эсади, 17-22 м/с гача кучаяди, Самарқанд, Жиззах вилоятларида баъзи жойларда 25-28 м/с гача кучайиши мумкин. Ҳарорат кечаси 4-9° илиқ, кундузи 12-17° илиқ бўлади.\nҚашқадарё ва Сурхондарё вилоятларида ҳаво ўзгариб туради, кечаси ва эрталаб баъзи жойларда ёмғир ёғади. Баъзи жойларга туман тушиши мумкин. Шамол шарқдан 7-12 м/с тезликда эсади, 17-22 м/с гача кучаяди, Қашқадарё вилоятида баъзи жойларда 25-28 м/с гача кучайиши мумкин. Ҳарорат кечаси 4-9° илиқ, кундузи 13-18° илиқ бўлади.\nАндижон, Наманган ва Фарғона вилоятларида ҳаво ўзгариб туради, кечаси ва эрталаб баъзи жойларда ёмғир ёғади. Баъзи жойларга туман тушиши мумкин. Шамол шарқдан 7-12 м/с тезликда эсади, 17-22 м/с гача кучаяди. Ҳарорат кечаси 0-5° илиқ, кундузи 10-15° илиқ бўлади.\nРеспубликанинг тоғли ҳудудларида ҳаво ўзгариб туради, вақти-вақти билан ёғингарчилик (ёмғир, қор) бўлади, баъзи жойларда кучли бўлиши мумкин. Туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучаяди. Ҳарорат кечаси 0-5° илиқ, кундузи 5-10° илиқ бўлади.\n18 Январь 15:46 84052\n19 Январь 14:56 67609\n18 Январь 22:59 63795\n18 Январь 17:47 49443\n17 Январь 20:39 39921


“Тоттенхем” клуби раҳбарияти Моуриньони мураббийликдан бўшатди - zarnews.uz\nЖозе Моуриньо “Тоттенхем”нинг Европа Суперлигасига кўшилиши ҳақидаги хабарлардан сўнг клуб футболчиларига машғулот ўтишдан бош тортган, дея хабар берди “The Athletic”. Шундан сўнг, клуб раҳбарияти мураббийни ишдан бўшатди.\nКелишув шартларига кўра, клуб Моуриньони муддатидан олдин вазифасидан озод қилгани боис шартномани бузган ҳисобланади ва мураббийга 30 миллион фунт-стерлинг миқдорида товон тўлайди. 58 ёшли мураббийнинг шартномаси 2022/2023 йилги мавсумда якунига етиши керак эди.\nМаълумот ўрнида: Европанинг “TOP-15” футбол клуби янги чемпионат – Европа Суперлигаси ташкил этилганини эълон қилди. Янги чемпионат турли баҳс-мулоҳазаларга сабаб бўлмоқда.\nКўплаб нашрларда айтилишича, клублар Европа Суперлигасида иштирок этишга рози бўлаётгани молиявий сабабга бориб тақалади. Манбага кўра, шунчаки Суперлигага қўшилишга рози бўлган жамоаларнинг ҳар бири 425 миллион доллар олади.\nСуперлига йилига тахминан 4 миллиард евро фойда қилиши тахмин қилиняпти. Бу дегани жамоалар мусобақадаги иштирокидан келиб чиққан ҳолда ўртача 264 миллион евро ишлаб олиши мумкин.\n“Сўғдиёна” – “Турон” ўйинини бошқарган бош ҳакам футболдан четлатилди\nМесси "Барселона"ни хонавайрон қиляпти. Қандай қилиб?


Жомбой туманидаги кўп қаватли уй-жойлар қачон куз-қиш мавсумига тайёр бўлади? - zarnews.uz\nМаълумотларга кўра, Жомбой туманида 30 та кўп қаватли уй-жойлар мавжуд. Уларнинг аксарияти ҳамон куз-қиш мавсумига тўлиқ тайёр эмас. Бу ҳақда вилоят ҳокимлигида ўтказилган аппарат йиғилишида айтиб ўтилган.\nХусусан, Гулистон маҳалласида жойлашган 5 та кўп қаватли уй-жойларни таъмирлаш учун “Shuhrat Quruvchi Nur” МЧЖга АТБ “Халқ банки” туман филиали томонидан 2017-2018 йиллар мобайнида 938 миллион сўм кредит маблағлари берилган. Лекин уйларда канализация тизими мавжуд эмаслиги оқибатида хонадонлардаги ҳожатхона ва ошхона сувлари ертўлага оқиб тушиб, тўпланмоқда.\nШунингдек, 8-уйнинг том қисмида таъмирлаш ишлари охирига етказилмаган. Туман Ободонлаштириш идораси томонидан ҳудуддаги дарахтларни буташ (кесиб-пардозлаш) ишлари амалга оширилмагани сабабли ёмғир сувлари тушадиган тарновлар шох-шабба ва барг билан тўлган.\nАТБ “Агробанк” туман филиали томонидан 2017-2018 йиллар мобайнида 515 миллион сўм миқдорида кредит ажратилган бўлса-да, 1-4 ва 7-уйларнинг канализация тизими янгиланмаган. Бундан ташқари, хонадон эгаларига тегишли уйларнинг кадастр ҳужжатлари расмийлаштирилмаган.\nШодлик, Алишер Навоий ва Аҳмаджон Қурбонов маҳаллаларидаги 16 та уйларга “Жомбой шодлик коммунал сервис” ХУЖМШ хизмат кўрсатади. Ўзбекистон Миллий банкининг туман филиали томонидан 2017-2018 йилларда 2 миллиард 50 миллион сўм кредит ажратилган. Лекин 13-уйнинг зиналари таъмирланмаган, ёғингарчилик вақтида бинонинг том қисмидан хонадонларга сув кетиш ҳолатлари мавжуд, тунги ёритиш чироқлари ўрнатилмаган. 21-уйнинг том қисмига аксарияти синиқ шиферлар қўйилган.\nЙиғилишда шунингдек, туман электр тармоқлари бўлими масъуллари томонидан кўп қаватли уйларни куз-қиш мавсумига тайёрлаш борасида бир қатор камчиликларга йўл қўйганлиги ҳам тилг олинди.\nМасъуллар, мутасадди шахсларга аниқланган камчиликларни қисқа муддатда бартараф этиш, “дом”ларда яшовчи аҳоли учун қулай шароитлар яратиш борасида зарур топшириқлар берилди.\nТеглар: Жомбой Уй-жой коммунал куз-қиш мавсуми\nЭртага хориждаги ватандошлар учун Истамбул ва Нью-Йоркдан чартер рейслар амалга оширилади


Юз терисини гўзаллаштиришнинг энг осон ва тезкор усуллари - Daryo\n14:19, 30.12.2020 17506\nЮз терисини гўзаллаштиришнинг энг осон ва тезкор усуллари\nГўзаллик устида иш бошлаш ҳеч қачон кеч ҳисобланмайди ва ҳар доим ҳам фойдали бўлади. Бунинг учун айнан қимматбаҳо маҳсулотлар сотиб олиш, косметолог билан мунтазам муолажалар олиб бориш ва дам олиш учун қаергадир саёҳат қилиш шарт эмас. Гўзаллик фидойилик талаб қилди, бу эса кўпроқ вақт билан боғлиқ. Аммо унинг оддий ва тезкор усуллари ҳам мавжуд.\nСув инсоннинг ёшлиги ҳамда соғлиғининг кафолатидир. Совуқ сув тери тетиклиги учун жуда фойдали. Сув тери билан алоқа қилганда қон айланиш интенсивлигини оширади. Шишни камайтиради ва тери ҳолатини яхшилайди. Шунингдек, лимонли сув эртанги кун учун терининг намлик манбайи ҳисобланади. Уйқудан олдин истеъмол қилинган лимонли сув тунда фаоллашади ва кун давомида танада тўпланган токсинларни тозалайди. Эрталабда лимонли сув ичиш ҳам зарар қилмайди. Бу модда алмашинуви жараёнини яхшилайди ва терини соғломлаштиради.\nОдатда тасвирнинг гўзаллигини эмас, балки дақиқалардан унумли фойдаланишни ўрганиш керак. Бунинг учун сумка ортиқча косметик воситаларни йиғишнинг кераги йўқ. Уларнинг ҳар биридан ўз ўрнида фойдаланиш аёл кишининг энг кўп вақтини олади. Шунчаки лаб бўёғидан яноқлар учун ҳам ранг беришда фойдаланиш мумкин. Ёки қовоқлар учун мўлжалланган тен ёрдамида қошларга бироз ишлов бериш ҳам зарар қилмайди.\nСоғлом ва ёш кўринишни сақлаб қолишнинг энг яхши йўли – бу спорт билан шуғулланишдир. Албатта, бу қийин ва машаққатли бўлиши шарт эмас, балки енгил гимнастика, ҳар куни камида 15-30 дақиқа машқлар бажараишдан иборат бўлиши ҳам мумкин. Тўғри, бунинг учун кўп вақт кетади. Аммо натижаси аниқ. Терини ва тананинг чиниқиши ҳар қандай келиб чиқиши мумкин бўлган муаммонинг олдини олади.\nМунтазам массаж юз мушакларини рағбатлантиради ва тери ҳужайраларига имкон қадар кўпроқ кислород етказиб беришга ёрдам беради. Бошқача қилиб айтганда, бу қаришга қарши сезиларли таъсирга эга. Коллагеннинг ишлаб чиқарилиши кўпаяди ва терининг ранги ҳам яхшиланади. Юз учун мўлжалланган ёки намлантирувчи воситани муаммоли жойларга енгил босим билан юмшоқ думалоқ ҳаракатлар билан қўллаш керак. Шу тарзда юз массаж қилинади, бу орқали маҳсулот терига осон ва чуқурроқ кириб боришига ёрдам беради.\nТери барча парваришдан ҳам кўра уйқудан кўпроқ фойда олади. Шунингдек, уйқу ётоқ ўрни ва хонанинг қулайлиги билан ҳам боғлиқ. Айниқса, ипак жилдли ёстиқ ёки чойшабда тана саломатлиги учун жуда зарур бўлган бир қатор табиий оқсиллар ва 18 та аминокислоталар мавжуд. Ушбу матолар устида ухлаш яноқлардаги ёқимсиз излардан халос қилади. Ипак ва атлас мато сочлар орасида минимал ишқаланиш ҳосил қилиб, зарарни камайтиради. Шунингдек, уйқудан аввал сочларни қулай ҳолда йиғиштириб ётиш тавсия этилади. Сабаби ёйилган соч юзасида йиғилган бактериялар осонгина юз терисига тушиши ва ҳунсбузарлар ривожланишига сабаб бўлиши мумкин.\n30 ёшдан ошган аёлларга зарур бўлган 5 та анти-аге маҳсулот\nПешонага нима учун ажин тушади ва ундан қандай халос бўлиш мумкин?\nЮзда ажинлар пайдо бўлишини тезлаштирадиган кундалик одатлар\n06:08 Бугун 422\nФарғонада 647 млн сўмлик телефон ва парфюмерия маҳсулотлари ноқонуний айланмасига чек қўйилди\n03:38 Бугун 3868\n«Айнтрахт» пенальтилар сериясида «Рейнжерс»ни мағлуб этиб, Европа Лигаси ғолибига айланди\n00:12 Бугун 12506\n23:59, 18.05.2022 9083\nПариждаги осма ресторан, 5 тонналик калла суяклари, сув тарқатаётган кўнгиллилар. 18 май суратлари\n08:24, 18.05.2022 51429\n14:53, 18.05.2022 47557\n22:45, 17.05.2022 40689\n07:30, 18.05.2022 34798\nЯсама ёмғир ёғдириш институтининг кашфиёти, 1992 йилги Тараққиёт стратегияси, «бирорта ҳам сигир қисир қолмаслиги лозим!». Ўзбек матбуоти 18 майда нималар ҳақида ёзган?


АҚШ кўмак сўраган Панжшерга “Толибон”га қарши курашда ёрдам берадими? | Qalampir.uz\nАҚШ кўмак сўраган Панжшерга “Толибон”га қарши курашда ёрдам берадими?\nОлам\t03 Сентябрь 10:30 18396\nҲал қилувчи ҳужум: “Толибон” бўйсунмас Панжшерга сўнгги зарбани беришга тайёрланмоқда\nАмерика ҳарбийларининг Афғонистондаги фуқаролар тўқнашувида иштирок этиш имконияти йўқ. Бу ҳақда Пентагон Матбуот котиби Жон Кирби маълум қилди.\nКирбига кўра, фақатгина террор таҳдидларининг олдини олиш учун “уфқдан ташқарида” операциялар ўтказилиши мумкин.\n“АҚШнинг Афғонистондаги ҳарбий миссияси тугади”, деган у журналистларнинг америкаликлар қуролли қаршилик кўрсатишга уринаётган “Толибон” рақибларини қўллаб-қувватлай оладими, деган саволига жавобан.\nКирбининг сўзларига кўра, АҚШ 20 йиллик ҳарбий кампаниядан сўнг Афғонистонни тарк этгач, таҳдидларга жавоб бериш учун уфқдан ташқарида террорга қарши зарбалар бериш ҳуқуқини ўзида сақлаб қолган.\n“Биз буни, албатта, қиламиз, лекин бу Афғонистондаги узоқ муддатли ҳарбий миссиядан фарқ қилади”, деган Кирби.\nЭслатиб ўтамиз, Масъуд АҚШ ва унинг иттифоқчилари “жанг майдони”ни тарк этганини, аммо Америка ҳамон “демократиянинг буюк арсенали” бўлиши мумкинлигини таъкидлаганди.\nАфғонистон АҚШ Толибон\n16 Сентябрь 16:03 37129\n17 Сентябрь 10:31 22163\n17 Сентябрь 21:16 21011


Абдурасул Вахобов вақтинча Олмазор ҳокими ўринбосари лавозимига қайта тикланди — ҳокимлик – Газета.uz\nАбдурасул Вахобов вақтинча Олмазор ҳокими ўринбосари лавозимига қайта тикланди — ҳокимлик\nТошкент шаҳрининг Олмазор тумани ҳокимининг ўринбосари Абдурасул Вахабов, 2019 йил сентябрь ойининг охирида журналистлар билан бўлган зиддиятдан сўнг ишдан бўшатилган эди, бироқ у ушбу лавозимга в.б. сифатида қайта тикланди. Ҳокимлик матбуот хизматининг хабар беришича, ушбу лавозимга номзодлар йўқлиги ва уйларни бузиш масаласи бўйича аҳолидан тушаётган кўплаб мурожаатлар сабабли Вахобов вақтинча иш жойига қайтарилди.\nLotinchada 4 ноябр 2020, 14:22 Сиёсат\n2019 йил сентябрь ойининг охирида Тошкент шаҳрининг Олмазор тумани ҳокимининг капитал қурилиш, коммунал хўжалиги, ободонлаштириш, саноат ва тадбиркорлик масалалари бўйича ўринбосари лавозимидан озод қилинган Абдурасул Вахобов в.б. сифатида ушбу лавозимга қайтарилди.\nАбдурасул Вахобовнинг ишдан бўшатилишига унинг Kun.uz мухбирларига ҳужум қилганликда айбланиши сабаб бўлган эди. Ҳоким ўринбосари видеомурожаатида журналист Раҳматилла Исроилов ўзини ғалати тутгани, ер ажратишда ёрдам сўраганлиги, пул таклиф қилгани ва салбий материалларни нашр этиш билан таҳдид қилгани айтилган.\nРаҳматилла Исроилов унинг сўзларини туҳмат деб атади. Нашр Ўзбекистон Бош прокуратурасига Абдурасул Вахобовга нисбатан чора кўриш тўғрисида баёнот юборди.\nТошкент шаҳар прокуратураси жиноий иш очимасликка қарор қилди. Кейин Бош прокуратура шаҳар прокуратурасининг иш қўзғатишни рад этиш тўғрисидаги қарорини бекор қилди ва ишни қайта кўриб чиқишга юборди.\nЖурналистлар билан учрашувда Тошкент шаҳар прокурорининг ўринбосари Алиакбар Пўлатов ҳоким ўринбосарининг журналистга қарата айтган сўзлари туҳматми деган саволга аниқ жавоб бера олмади. Унинг таъкидлашича, тергов якунларига кўра, прокуратура ишдан бўшатиш қарори борасида ҳокимиятда 20 йилдан бери хизмат қилаётган ходим учун етарлича оғир жазо дея хулосага қилган.\n2 ноябрь куни Xabar.uz нашри ҳоким ўринбосари в.б. Абдурасул Вахобовнинг имзоси қўйилган хат нусхасини эълон қилди. Хатда 2020 йил 1 июль санаси қўйилган. Шу билан бирга, Тошкент шаҳар ҳокимлиги сайтида туман ҳокимининг капитал қурилиш, коммунал хўжалиги, ободонлаштириш, саноат ва тадбиркорлик масалалари бўйича ўринбосари лавозими ҳанузгача бўш.\n«Газета.uz» туман ҳокимлиги матбуот хизмати билан боғланганида, у ерда Абдурасул Вахобов кетганидан кейин ҳоким ўринбосари лавозими узоқ вақт бўш тургани ҳақида айтишди.\n«Анчадан буён ҳоким ўринбосари лавозимига ҳеч ким қўйилмаётган эди… Ислом цивилизацияси маркази қурилиши сабабли кўплаб бузиш ва қурилиш ишлари бўлди. Аҳоли томонидан порталга [президент порталига] мурожаатлар сони кўпайди. Ечилиши керак бўлган масалалар кўпайгани сабабли у [Абдурасул Вахобов] вақтинча ишга қабул қилинди. Эътибор берган бўлсангиз, у ҳоким ўринбосари вазифасини бажарувчи. Ҳоким ўринбосарини тайинлаш тўғрисида ҳали ҳам қарор йўқ», — дея жавоб беришди ҳокимиятда.\nМатбуот хизматининг таъкидлашича, агар белгиланган вақт ичида аҳолининг порталга қилган мурожаатларига жавоб қайтарилмаса, бу ҳуқуқбузарлик деб ҳисобланади, бунинг учун ҳокимликларга нисбатан жавобгарлик қўйилади.\nТуман ҳокимлиги ҳоким ўринбосарини лавозимига қайта тиклашнинг амалга оширилиши аниқ санаси ҳақида маълумот бермади, аммо «2020 йил май ойида у ҳали бу лавозимда бўлмаган"лигини таъкидлашди.\n4 ноябр 2020, 17:20\nXokim urinbosari lavozimi vakant bulib nomzodlar yuq??? Bu ertakni Qunduz bobo aytsa multfilm qilsa buladi, minglab oliy malumotli ishsiz yurgan kadrlar bor eplab ketadi tajribasi yuq busa ham nourin ish qib quysa uzr surash qulidan kelsa kere ishsiz kadrlarni ham\nШунча кадр Тошкентда бўлса нимага шу лавозимга кадр топилмабди. Ишсиз олий маълумотли ёшлар қанча. Нимага ҳоеимликдаги вакант лавозим vacancy. argos.uz веб сайтига жойлаштирилмайди.


Грек халқ донишмандлиги » Скачать музыку бесплатно новинки музыки 2016-2017\nГрек халқ донишмандлиги\nГреклар нафақат цивилизация, бир нечта дунё мўъжизалари ва Олимпия ўйинлари асосчилари, балки доно мақоллар муаллифи ҳамдир. Биз сизларга грек халқ мақол ва маталларини ҳавола этамиз. Хамир қоришни истамаган хотин беш кун ун элайди. Вақти соати келиб хом узум ҳам асалдек тотли бўлади. Денгиз бор жойда қароқчи ҳам бўлади. Ҳаёт бодрингга ўхшайди: кимдир еб тетиклашади, яна кимдир еб тиқилиб қолади. Қари товуқнинг шўрваси ширин. Сен менга, мен сенга ёрдам бераман ва биз биргаликда тоғ чўққисига чиқамиз. Мусаффо осмон чақмоқдан қўрқмайди. Чин дилдан қилишни бошлаган иш устида терлаш ҳам уят эмас. Эшак ўзини ўйлайди, эгасининг эса ўз режаси бор. Товуқхонага яқинлашгани сари тулкининг ташвиши кўпаяди. Битта-битта ловия солиш билан қоп тўлади. Бахтни излама – у доимо сенинг ичингда. Ёмонлик каттами-кичикми – қилмаслик керак. Бутун бошли буқани еган, думини қолдириб нима қиласан? Manba: xabardor.uz


КЕЛИН тушда - Tush tabiri\nАвтор tushlartabiri На чтение 3 мин Просмотров 2.5к. Опубликовано 07.09.2018\nКЕЛИН тушда курса нима бўлиши хакида тўлик маълумот\nТушда келин кўриш кувонч ва севинчга; келиннинг уйга келиши хоннинг халққа адолатли бош бўлишига ишорадир. Ёш қизнинг тушида келин кўриши унга совчи келишидан далолат беради.\nКелин — туш кўрганингизда, аёллар кўпинча ўз қиёфасини акс еттирадилар, аммо бошқача кўриниш билан.\nЕркаклар учун — ички аёллик ёки никоҳ билан машғул бўлиш рамзи. Аёллар — ўзларини ёки бошқа келини кўриш — кутиш, ёлғизлик.\nБировнинг келинини кўрган одам — рақиб ҳақида огоҳлантириш сифатида туш кўриши мумкин; тўйда унинг келини — хавф, шунинг учун сиз орзу қилган нарсангизни тушунинг.\nБир тушда кўриш нимани англатади Келин — Сиз кутилмаган мерос оласиз, агар сиз ўзингизни тушида тушида кўрсангиз, у билан бирга қувонадиган, агар сиз ўз ҳаётингизда «оқ рангли» гуруҳ пайдо бўлади.\nАгар тўй либоси устида иштиёқ билан қарашни истамасангиз, танлаганингизда ёки танлаган касбингиздан ҳафсалангиз пир бўлади (агар ўргансангиз, ўқиш жойини ўзгартирасиз).\nАгар сиз келинни табриклаб, сизни орзу қилиб, уни ёноқдан ўпган бўлсангиз, аслида сиз жанжалда бўлган шахс билан ярашасиз. Агар ўзингизни келин каби кўрсангиз ва бошқаларни ўпсангиз, келажакдаги ҳаётингиз қувонч билан тўлдирилади, сизда кўп дўстлар бўлади.\nАгар сиз тушингизда келинни ўпиб кецангиз, кўп йиллар соғлиқ учун шикоят қилмайсиз. Сизнинг танланганингиз бой меросга ега бўлишингиз истисно қилинмайди. Маросимдан мамнун бўлмаган келинни ўпиш қариндошларга ва дўстларига ҳасад қилишни англатади.\nКелин — Агар тушида бир қиз ўзини келин деб билиб, уйланса, ҳақиқий ҳаётда у яхши таклифга ега бўлади. Ва у ҳеч кимнинг хотини бўлишни таклиф қилишнинг ҳожати йўқ, еҳтимол, таъсирли шахс уни ўз устози сифатида кўришни истайди.\nАгар келин туш кўрган одамни кўрса, бундай туш, шерикнинг ҳомиладорлиги туфайли мажбурий никоҳни унга огоҳлантиради. Келин — кутиш. Келин — Келин ўзини хавф деб билади. Келин — келин бўлиш. Қиз учун, еҳтимол, уруш билан боғлиқ ҳолда турмуш қуришингиз керак.\nТурмуш қурган аёл танг аҳволга тушиб қолгани сабабли, турмуш ўртоғингизга хавф туғдиради. Йиғлаган, бева аёл. Бир аёл учун келинни кўриш учун қимматбаҳо совғалар янгиланмоқда. Еркаклар учун фойда, омад тилаймиз. Келиннинг келинини никоҳ билан боғлиқ ҳаётий шароитлар яхшиланг.\n(Visited 17 286 times, 13 visits today)